H πολυπολιτισμικότητα ως πρόκληση | Η ΚΑΘΗΜΕΡΙΝΗ\nΤα σοφά λόγια του προέδρου Ρούζβελτ, το 1933, είναι μια διαρκής υπόμνηση της στωικότητας που πρέπει να διακρίνει τους πολίτες μιας δημοκρατίας: «Το μόνο πράγμα που πρέπει να φοβόμαστε είναι ο ίδιος ο φόβος». Ο φόβος θολώνει τη σκέψη και παραλύει τη δράση. Το γνωρίζουμε από την καθημερινή μας ζωή. Το βλέπουμε σε κάθε μεγάλη κρίση.\nΑν, προσπαθώντας να αντιμετωπίσουν την ισλαμιστική τρομοκρατία, οι ευρωπαϊκές δημοκρατίες ενδώσουν στον φόβο, θα ενεργήσουν απερίσκεπτα: δεν θα κάνουν τις απαραίτητες λεπτές διακρίσεις, θα προσφύγουν σε αρχετυπικές προκαταλήψεις και θα δυσχεράνουν την ομαλή κοινωνική συμβίωση. Ο φόβος που γεννάει η τρομοκρατία παράγει χονδροειδή πολιτικό λόγο. Στην Ελλάδα, ο Τάκης Θεοδωρόπουλος δεν διστάζει να αυτοχαρακτηρισθεί «ισλαμόφοβος», με ό,τι αυτό συνεπάγεται, ενώ η Σώτη Τριανταφύλλου κατασκευάζει έναν ισλαμικό αχυράνθρωπο για να τον καταρρίψει (το Ισλάμ είναι μια «δυστοπική, σεχταριστική, ολοκληρωτική ιδεολογία που εχθρεύεται τη μόρφωση»). Στη Γαλλία, ο δήμαρχος της Νίκαιας ζήτησε αλλαγές στο σύνταγμα που θα διευκολύνουν τον «πόλεμο» στην τρομοκρατία. Η φονική βία που χαρακτηρίζει την τρομοκρατία προσφέρεται να περιγραφεί με το λεξιλόγιο του «πολέμου». Σχεδόν πάντα, όμως, η υιοθέτησή του υποδηλώνει διανοητική νωθρότητα.\nΕυτυχώς, σημαντικοί Ευρωπαίοι ηγέτες είναι πιο προσεκτικοί. Διαχωρίζουν τους ισλαμιστές τρομοκράτες από το κύριο σώμα των μουσουλμάνων. «Να μην πέσουμε στην παγίδα να συγχέουμε τα θέματα, καταδικάζοντας όλους τους μουσουλμάνους» είπε, σε μια εντυπωσιακή ομιλία του, πριν από τη φρικτή δολοφονία του δασκάλου Σαμιέλ Πατί από τζιχαντιστή, ο πρόεδρος Μακρόν. Παρόμοια ήταν η δήλωση του Αυστριακού καγκελάριου Κουρτς, μετά την πρόσφατη τρομοκρατική επίθεση στο κέντρο της Βιέννης. Και οι δύο θέλουν, φρόνιμα, να αποφύγουν τον στιγματισμό της μουσουλμανικής κοινότητας.\nΜε το διανοητικό βάθος που τον διακρίνει, ο Μακρόν πάει παραπέρα. Σε επιστολή του στους Financial Times (4/11/20) αναγνωρίζει τα επιτεύγματα του ισλαμικού πολιτισμού και διακρίνει το «ισλαμικό» από το «ισλαμιστικό». Στην ομιλία που προανέφερα, αναδεικνύει τα «τραύματα» του «αποικιακού παρελθόντος» και αναδέχεται τις ευθύνες του γαλλικού κράτους για την γκετοποίηση των φτωχών μουσουλμάνων μεταναστών. Ενώ επικρίνει, φυσικά, τον «ισλαμιστικό αυτονομισμό», ομολογεί ότι συνέβαλε και το κράτος στη θραύση του κοινού λόγου που πρέπει να συνέχει μια δημοκρατική κοινωνία («εμείς οι ίδιοι χτίσαμε τον δικό μας αυτονομισμό»). Υπογραμμίζει την αξία της «κοσμικότητας» (: της θρησκευτικής ελευθερίας και του ανεξίθρησκου κράτους), που συνιστά τα θεμέλια της Γαλλικής Δημοκρατίας, ανακοινώνοντας, συγχρόνως, μέτρα για τη ρύθμιση της λειτουργίας και στήριξης του οργανωμένου Ισλάμ.\nΟσο και να σκλήρυναν οι θέσεις του προέδρου Μακρόν μετά τη δολοφονία Πατί, δεν θα τον ακούσετε ποτέ να αποδοκιμάζει την «πολυπολιτισμικότητα». Γνωρίζει ότι η πολυπολιτισμικότητα συνιστά εμπειρική πραγματικότητα – τόσο υπαρκτή όσο τα μέσα κοινωνικής δικτύωσης. Σου αρέσει δεν σου αρέσει, υπάρχει· ζεις μαζί της. Το καίριο πολιτικό ερώτημα είναι: πώς ζεις; Πώς μπορεί ο μουσουλμάνος πολίτης να νιώθει και μουσουλμάνος και πολίτης μιας κοσμικής, φιλελεύθερης χώρας; ‘Η, όπως το θέτει ο Μακρόν, πώς μπορούμε «να χτίσουμε μια μορφή του Ισλάμ στη χώρα μας συμβατή με τις αξίες του Διαφωτισμού»;\nΑυτά είναι τα δύσκολα ερωτήματα που αποφεύγουν οι ισλαμόφοβοι. Στιγματίζουν συλλήβδην τους μουσουλμάνους, ταυτίζοντάς τους με τους τζιχαντιστές – συγχέουν το «ισλαμικό» με το «ισλαμιστικό». Οι συντηρητικές αντιλήψεις μουσουλμανικών οικογενειών για την εκπαίδευση των παιδιών τους θεωρούνται, υπόρρητα, ότι δυνητικά υποθάλπουν την τρομοκρατία. Τέτοιοι ισχυρισμοί απο-καλύπτουν βαθιά προκατάληψη.\nΑντίστοιχα, συντηρητικές αντιλήψεις συναντώνται μεταξύ θεμελιωτιστών χριστιανών και ορθόδοξων Εβραίων στην Αμερική. Η θρησκειοποιημένη συνείδηση ρέπει στον συντηρητισμό, χωρίς ο τελευταίος να υποθάλπει την τρομοκρατία. Οπως αρκετοί μουσουλμάνοι στη Γαλλία θέλουν να διαμορφώσουν «μουσουλμανική προσωπικότητα» στα παιδιά τους, κάτι αντίστοιχο θέλουν όσοι Εβραίοι και χριστιανοί στις ΗΠΑ στέλνουν τα παιδιά τους σε θρησκευτικά σχολεία. Η ισορροπία είναι λεπτή και εύθραυστη: αφενός οι πολίτες είναι ελεύθεροι να νοηματοδοτούν τη ζωή τους, αφετέρου να το πράττουν εντός του κοινού λόγου που συνέχει τους θεσμούς της Δημοκρατίας.\nΠώς εξηγείται, τότε, η επίκληση του Ισλάμ από τρομοκράτες; Η κρατούσα αντίληψη είναι ότι υπάρχει το «ριζοσπαστικό» και το «μετριοπαθές Ισλάμ», και ότι το πρώτο ευθύνεται για την τρομοκρατία. Πρόκειται για απλοϊκή διχοτομία, γράφει ο Ολιβιέ Ρουά, διακεκριμένος μελετητής του πολιτισμικού Ισλάμ (βλ. «Η τζιχάντ και ο θάνατος», Πόλις, 2017). «Δεν υπάρχουν μετριοπαθείς θρησκείες, παρά μόνο μετριοπαθείς πιστοί».\nΑυτή η διάκριση είναι σημαντική διότι μετατοπίζει την προσοχή από την αφηρημένη θρησκεία των ιερών κειμένων στη θρησκευτικότητα – τον τρόπο που βιώνει ο πιστός τη θρησκεία· τις πρακτικές μέσω των οποίων κατασκευάζει την υπερβατικότητα.\nΓνωρίζουμε, λ.χ., από έρευνες ότι οι τζιχαντιστές συνήθως δεν ασκούν τα θρησκευτικά τους καθήκοντα. Εχοντας μελετήσει εκατοντάδες περιπτώσεις, ο Ρουά παρατηρεί ότι η ριζοσπαστικοποίησή τους απαντά σε δεύτερης γενιάς μετανάστες και προσήλυτους. Γι’ αυτούς, η θρησκεία δεν είναι πολιτισμικά ριζωμένη, όπως ήταν για τους γονείς τους. Ανασυνθέτουν φαντασιακά μια θρησκεία χωρίς πολιτισμικά-κοινωνικά σημεία αναφοράς – η θρησκεία μετατρέπεται αφενός σε εξέγερση κατά της ταπεινωμένης γενιάς των γονέων τους, αφετέρου σε χιλιαστική ιδεολογία. Η αποσύνδεση της θρησκείας από την ευρύτερη κουλτούρα, σε συνθήκες εκκοσμίκευσης, καθιστά τη θρησκεία αλλόκοτη, γεγονός που προσελκύει όσους νέους επιζητούν μια στάση ρήξης. Ο Ρουά μιλάει για «ισλαμοποίηση» της ριζοσπαστικότητας, διακρίνοντας πολλά κοινά σημεία με την ακροαριστερή εκδοχή της. Δεν παράγει το Κοράνι την ισλαμιστική τρομοκρατία, όπως δεν παρήγαγε το Ευαγγέλιο την Ιερά Εξέταση. Αλλο η πίστη, άλλο οι πιστοί – τα ιερά κείμενα προσλαμβάνονται από τους πιστούς σε κοινωνικά και πολιτισμικά συμφραζόμενα. Η «αναγωγιστική» γλώσσα, παρατήρησε ο Μακρόν, είναι απλοϊκή – αναζητεί εύκολες αιτίες σε σύνθετα προβλήματα. Πρέπει να έχουμε το κουράγιο και να υπερασπίσουμε τη φιλελεύθερη δημοκρατία και να αναγνωρίσουμε την αξία διαφορετικών πολιτισμών. Το πρώτο μάς είναι οικείο – το κάναμε με τις ολοκληρωτικές ιδεολογίες. Το δεύτερο είναι πιο δύσκολο – απαιτεί σεβασμό, διαρκή διάλογο και τη διάθεση οι συνομιλητές να διευρύνουν την αυτοκατανόησή τους.\nΙΔΕΕΣ ισλαμιστική τρομοκρατία Ισλαμική τρομοκρατία Ισλαμικό Κράτος ISIS


ΠΑΟΚ: Πρώτη για Τσόλακ, Ουαγκέ, μόνο πρόβλημα ο Ροντρίγκο - Onsports.gr\nOnsports Team\t24 Σεπτεμβρίου 2020, 19:53\nΠΑΟΚ: Πρώτη για Τσόλακ, Ουαγκέ, μόνο πρόβλημα ο Ροντρίγκο\nΟ ΠΑΟΚ ξεκίνησε την προετοιμασία του για τον αγώνα με τον Βόλο με τον Ροντρίγκο να είναι το μοναδικό πρόβλημα. Πρώτη προπόνηση για Τσόλακ, Ουαγκέ.\nΟ ΠΑΟΚ αφήνει προσωρινά στην άκρη την Κράσνονταρ και στρέφει την προετοιμασία του στο σαββατιάτικο (18.30) εκτός έδρας ματς με τον Βόλο. Ο Άμπελ, Φερέιρα, παράλληλα, είδε για πρώτη φορά να γυμνάζονται με την ομάδα οι νεοαποκτηθέντες Τσόλακ, Ουαγκέ.\nΤο προπονητικό πρόγραμμα της Πέμπτης (24.09) ξεκίνησε με τρέξιμο, δρομικές ασκήσεις και rondo. Στη συνέχεια οι παίκτες που ξεκίνησαν κόντρα στη Κράσνονταρ έκαναν αποφόρτιση και οι υπόλοιποι έπαιξαν ένα υψηλής έντασης οικογενειακό διπλό.\nΟ Ροντρίγκο Σοάρες είναι ο μοναδικός παίκτης που ταλαιπωρείται από τραυματισμό. Ο Βραζιλιάνος μπακ συνέχισε με ατομικό πρόγραμμα στο γήπεδο και το γυμναστήριο. Την Παρασκευή ο ΠΑΟΚ θα προπονηθεί στις 10:00 στο γήπεδο της Τούμπας και στη συνέχεια θα αναχωρήσει για τον Βόλο.\n25 λεπτά πριν Αρμενία και Αζερμπαϊτζάν συμφώνησαν να εργαστούν για την οριοθέτηση των συνόρων τους\n50 λεπτά πριν Ξάνθη: Δωρεάν είσοδο στις γυναίκες στο ματς με Αλμωπό\n58 λεπτά πριν Λαρεντζάκης: «Θέλαμε να αντιδράσουμε μετά την ήττα από τον Παναθηναϊκό»


Δελτίο πρόγνωσης Καιρού για την Παρασκευή 11-12-2020 - Δήμος Αργιθέας Καρδίτσας\nΔελτίο πρόγνωσης Καιρού για την Παρασκευή 11-12-2020\nΣτη δυτική Ελλάδα από το απόγευμα εκ νέου επιδείνωση του καιρού με βροχές και σποραδικές καταιγίδες κατά τόπους ισχυρές. Στη Θράκη, τα νησιά του ανατολικού Αιγαίου και τα Δωδεκάνησα βροχές και σποραδικές καταιγίδες τις πρώτες πρωινές και τις βραδινές ώρες. Στις υπόλοιπες περιοχές αρχικά βελτιωμένος καιρός, μετά το μεσημέρι όμως θα σημειωθούν τοπικές βροχές και κυρίως στα νότια, σποραδικές καταιγίδες. Χιονοπτώσεις θα σημειωθούν στα ηπειρωτικά ορεινά της κεντρικής και βόρειας χώρας κυρίως από το απόγευμα. Οι άνεμοι θα πνέουν νοτιοδυτικοί 4 με 6 μποφόρ και βαθμιαία νότιοι, στα πελάγη 7 μποφόρ.\nΠροηγούμενο άρθροΔελτίο πρόγνωσης Καιρού για την Πέμπτη 10-12-2020\nΕπόμενο άρθροΔελτίο πρόγνωσης Καιρού για τη Δευτέρα 14-12-2020


Forebelle Κουπόνια προσφορές + 10% CashBack\nΌφελος από Forebelle\nSummer Presale, έως -60%!\nΠροσφορές από -30% έως -60% σε όλα τα προϊόντα! Εξαιρείται η κατηγορία beauty. Ισχύει για αγορές έως 10/07/2022.\nExtra έκπτωση -10% σε όλη τη Beachwear συλλογή, με τη χρήση του κωδικού ""! Ισχύει για αγορές έως 15/07/2022.\nExtra έκπτωση -10% σε όλα τα παντελόνια, με τη χρήση του κωδικού ""!\nΌλα τα προϊόντα με έκπτωση -20%!\nΕκπτώσεις έως -60% στα μαγιό!\nForebelle Προσφορές: Πληροφορίες σχετικα με τα κουπόνια και το Cashback\nΠως εξοικονομείς χρήματα από τις αγορές σου από το Forebelle\nΤο ApoPou έχει έρθει σε συνεργασία με το Forebelle έτσι τα μέλη μας μπορούν να έχουν όφελος από τις αγορές τους μέσω εκπτωτικών κουπονιών, προσφορών και επιστροφή χρημάτων. Απλά γίνε μέλος στο ApoPou, εντελώς δωρεάν και πριν κάνεις τις αγορές σου από το Forebelle επισκέψου το ApoPou για να ενημερωθείς για όλες τις προσφορές, κουπόνια και επιστροφή χρημάτων που διαθέτει το κατάστημα.\nΠως λειτουργεί η επιστροφή χρημάτων από το Forebelle\nΕάν δεν είστε μέλος, εγγραφείτε εντελώς δωρεάν, συνδεθείτε στο ApoPou και μεταφερθείτε στο Forebelle κάνοντας κλικ στο shop now. Η επίσκεψη σας θα καταγραφεί από το σύστημα μας και η επιστροφή χρημάτων θα πιστωθεί στον λογαριασμό σας στο ApoPou εντός 10 ημερών.\nΠως χρησιμοποιείς ένα κουπόνι από το Forebelle\nΌλα τα κουπόνια Forebelle που θα βρείτε στο ApoPou συνδιάζονται με επιστροφή χρημάτων. Κάνε κλικ στο “Δες το κουπόνι” και θα εμφανιστεί ο κωδικός του κουπονιού. Πριν την πληρωμή σας στο κατάστημα στο πεδίο ‘έχετε κάποιο κουπόνι’ πληκτρολογήστε το εκπτωτικό κουπόνι που έχετε βρει στο ApoPou και η έκπτωση θα ενεργοποιηθεί αυτόματα στο καλάθι σας.\nΠως χρησιμοποιείς τις προσφορές από το Forebelle\nΓια να ενεργοποιηθεί η προσφορά από το Forebelle που θα βρείτε στο ApoPou δεν χρειάζεται κάποιο κουπόνι. Απλά μεταφερθείτε στο Forebelle από το ApoPou και η προσφορά θα ενεργοποιηθεί αυτόματα. Αυτά από εμάς! Καλά ψώνια.\nForebelle Βαθμολογία 4.7/5 βασισμένη σε 10 κριτικές.\nForebelle Κριτικές και Αξιολόγηση


Σετ Περιποίησης Προσώπου - Alpha-H X Sephora Exclusive Kit\nΗ συλλογή Alpha-H X της Sephora προτείνει πέντε προϊόντα απαραίτητα για αναζωογονημένη και λαμπερή επιδερμίδα, πρωί και βράδυ. Απλοποιήστε την τελετουργία ομορφιάς σας με αυτά τα προϊόντα για τέλειο χ ... Μάθετε περισσότερα\nΗ συλλογή Alpha-H X της Sephora προτείνει πέντε προϊόντα απαραίτητα για αναζωογονημένη και λαμπερή επιδερμίδα, πρωί και βράδυ. Απλοποιήστε την τελετουργία ομορφιάς σας με αυτά τα προϊόντα για τέλειο χρώμα. Επειδή το μακιγιάζ σας πρέπει να είναι τόσο λαμπερό όσο το δέρμα σας.\nBalancing Cleanser - Λοσιόν Καθαρισμού Προσώπου\nΕφαρμογή: Βρέξτε το πρόσωπο και εφαρμόστε ένα προϊόν αφαίρεσης μακιγιάζ. Κάντε μασάζ σε ολόκληρο το πρόσωπο και αφαιρέστε το προϊόν με ένα υγρό και ζεστό γάντι μπάνιου.\nMicro Cleanse Super Scrub - Περιποίηση προσώπου\nΕφαρμογή: Εφαρμόστε το απολεπιστικό προϊόν σε καθαρό δέρμα. Με απαλές κυκλικές κινήσεις, κάντε μασάζ στο πρόσωπο, το λαιμό και το ντεκολτέ. Για βαθιά απολέπιση, αφήστε να δράσει στο δέρμα για ένα λεπτό πριν αφαιρέσετε με ένα ζεστό και υγρό γάντι. Στη συνέχεια, εφαρμόστε το αγαπημένο σας ενυδατικό προϊόν Alpha-H.\nDaily Essential Moisturiser SPF50+ - Ενυδατική κρέμα SPF50+\nΕφαρμογή: Εφαρμόστε ομοιόμορφα μια πλούσια ποσότητα σε όλες τις περιοχές που εκτίθενται 15 έως 20 λεπτά πριν από την έκθεση στον ήλιο. Ανανεώστε την εφαρμογή κάθε 2 ώρες εάν εκτίθεστε σε ηλιακή ακτινοβολία και μετά το κολύμπι, το στέγνωμα με την πετσέτα, την άσκηση και την υπερβολική εφίδρωση.\nLiquid Gold Ultimate Perfecting Mask - Συσφιγκτική μάσκα λάμψης\nΕφαρμογή: Αφού καθαρίσετε προσεκτικά το δέρμα, εφαρμόστε εβδομαδιαία στο πρόσωπο, το λαιμό και το ντεκολτέ. Αφήστε το να δράσει στο δέρμα έως και 10 λεπτά και αφαιρέστε το με ζεστό και υγρό γάντι.\nΑυτό το νεσεσέρ περιέχει προϊόντα που βασίζονται σε άλφα-υδροξυοξύ. Μια ελαφριά αίσθηση μουδιάσματος μπορεί να γίνει αντιληπτή κατά τη χρήση αυτού του προϊόντος. Σε σπάνιες περιπτώσεις ανεπιθύμητου αποτελέσματος, διακόψτε τη χρήση του προϊόντος. Αυτό το προϊόν μπορεί να κάνει το δέρμα σας πιο ευαίσθητο στον ήλιο. Χρησιμοποιείτε πάντα αντιηλιακό ευρέος φάσματος τουλάχιστον SPF15+ όταν χρησιμοποιείτε αυτό το προϊόν και για μία εβδομάδα μετά τη διακοπή της χρήσης του. Όταν δεν χρησιμοποιείται το προϊόν, φυλάξτε το σε θερμοκρασία κάτω από 30 °C. Αποφύγετε την επαφή με τα μάτια. Η Daily Essential Moisturiser SPF50+ είναι ένα αντιηλιακό ευρέος φάσματος που μπορεί να βοηθήσει στην πρόληψη της πρόωρης γήρανσης του δέρματος και να μειώσει τον κίνδυνο ορισμένων καρκίνων του δέρματος. Αποφύγετε την παρατεταμένη έκθεση στον ήλιο φορώντας προστατευτικά ρούχα, καπέλο και γυαλιά. Η υπερβολική έκθεση στον ήλιο μπορεί να έχει σοβαρές συνέπειες για την υγεία. Κρατήστε το προϊόν μακριά από παιδιά. Κρατήστε τα βρέφη και τα μικρά παιδιά μακριά από την άμεση ηλιακή ακτινοβολία. Κρατήστε μακριά από τα μάτια. Διατηρείται σε θερμοκρασία κάτω των 30 °C. Σε περίπτωση εξανθήματος, διακόψτε τη χρήση. Χωρίς χρωστικές ουσίες ή άρωμα. Χωρίς συντηρητικό. Μας ενδιαφέρει το περιβάλλον. Αυτή η συσκευασία από χαρτόνι είναι κατασκευασμένη από πιστοποιημένα φιλικά προς το περιβάλλον υλικά και είναι πλήρως ανακυκλώσιμη.\n- Ένα Balancing Cleanser (30 ml)\n- Ένα Liquid Gold (30 ml)\n- Ένα Micro Cleanse Super Scrub (30 ml)\n- Ένα Liquid Gold Ultimate Perfecting Mask (15 ml)\n- Ένα Daily Essential Mosturiser SPF50+ (30 ml).


Έρωτας Μετά: Όλες οι εξελίξεις για το σημερινό (11/02) επεισόδιο! - TV - Athens magazine\nΈρωτας Μετά: Όλες οι εξελίξεις για το σημερινό (11/02) επεισόδιο!\n11 Φεβρουαρίου 2020 14:41\nΡαγδαίες είναι οι εξελίξεις 11/2 στο σημερινό επεισόδιο της σειράς "Έρωτας Μετά". O Γιώργος και ο Τόνι επισκέπτονται τον ιατροδικαστή που είχε κάνει την εξέταση της σωρού της Άννας, μετά το τηλεφώνημα βόμβα.\nΤι πρόκειται να δούμε σήμερα στον Alphatv;\nΜε το άκουσμα των πολλαπλών πυροβολισμών στο δάσος, ο Αποστόλης σπεύδει προς το ερειπωμένο σπίτι όπου όμως δεν βρίσκει τίποτα παρά μόνο τον ετοιμοθάνατο Παράσχο. Ο Σταύρος και η γυναίκα του, ενώ προσπαθούν να καταστρώσουν νέο σχέδιο, καλούνται ξανά στο τμήμα για να δώσουν επαναληπτική κατάθεση.\nΤην ίδια στιγμή ο Γιώργος και ο Τόνι επισκέπτονται τον ιατροδικαστή που είχε κάνει την εξέταση της σωρού της Άννας. Ο Κωνσταντίνος προσπαθεί να πάρει με το μέρος του την Φανή προτείνοντάς της περισσότερα χρήματα, ενώ ο Ηλίας περιμένει τα αποτέλεσμα του τεστ DNA. Έξι μήνες πριν το ατύχημα, η Ηλέκτρα ζητάει τη συμβουλή τη Χρήστου για τη σχέση της με τον Κωνσταντίνο.\nΣπίτι είναι: Τι θα δούμε στο σημερινό επεισόδιο (11/2); Όλες οι εξελίξεις!\nΡαγδαίες είναι οι εξελίξεις στο Σπίτι είναι σήμερα 11/2 καθώς η Αθηνά γλιστράει και τραυματίζει την σπονδυλική της στήλη.\nΤρίτη 11 Φεβρουαρίου - Επεισόδιο 31\nΜια μικρή απροσεξία της Αρσινόης, λίγα νερά στο πάτωμα και η Αθηνά γλιστράει και τραυματίζει την σπονδυλική της στήλη. Οι εντολές που παίρνει από τους γιατρούς είναι σαφείς: για τις επόμενες μέρες πρέπει να μείνει σε πλήρη ακινησία. Ο Νικήτας λείπει σε ταξίδι κι έτσι ο Σωτήρης αναλαμβάνει την Αρσινόη, αλλά κάποιος πρέπει να αναλάβει και την Αθηνά. Κυρία Ζωίτσα, Ελένη, Βασίλης και Ανέστης οργανώνουν βάρδιες για την φροντίδα της, η οποία όμως δεν αποδεικνύεται καθόλου εύκολη υπόθεση. Όλως παραδόξως προκύπτουν ξαφνικά σε όλους "επείγουσες δουλειές" κι έτσι αναγκάζεται να αναλάβει χρέη αποκλειστικής η Ράνια.\nΠέτα τη φριτέζα: Το κινητό του Αλέκου στα χέρια της Φωτεινής, της Πέτρας και του Σωκράτη - Όλες οι σημερινές εξελίξεις!\nΆγριες Μέλισσες: "Ο Νικηφόρος με τη Δρόσω πηγαίνουν κρυφά στο..." Τι θα δούμε σήμερα (11/2);\nΓυναίκα χωρίς όνομα: Εξελίξεις "φωτιά" στο σημερινό (11/02) επεισόδιο!\nΠρόταση γάμου στις 8 λέξεις - Όλες οι εξελίξεις για το σημερινό (11/02) επεισόδιο!


Μπήκε σε σπίτι για να κλέψει… και τον προσέλαβαν ~ enstoloi.gr, Τμήμα Σωμάτων Ασφαλείας ΣΥΡΙΖΑ Αστυνομία Λιμενικό , Πυροσβεστική\nΟ ιδιοκτήτης του σπιτιού του πρόσφερε δουλειά όταν έμαθε ότι ήταν άνεργος\nΟ Πάολο Πεντρότι είναι ένας 62χρονος πρώην γκαλερίστας που κατοικεί στο Τσερέτο Γκουίντι, κοντά στη Φλωρεντία. Ο ίδιος αιφνιδίασε έναν ληστή που είχε εισβάλει στο σπίτι του, τον απείλησε με ένα μαχαίρι και τον παρέδωσε στην αστυνομία, ενώ λίγο αργότερα του ανακοίνωσε ότι τον... προσλαμβάνει.\nΟ Πεντρότι διαχειρίζεται ένα συγκρότημα κατοικιών. Όλα τα διαμερίσματα είναι άδεια και πωλούνται, εκτός από το δικό του.\nΠιστεύοντας ότι το κτίριο είναι ακατοίκητο, ο… διαρρήκτης Μαρτσέλο Μούτσι, 54 ετών, εισέβαλε το πρωί της Δευτέρας στο διαμέρισμα του Πεντρότι με σκοπό να κλέψει τον χαλκό από τα ηλεκτρικά καλώδια. «Άνοιξα την πόρτα και είδα τη φιγούρα ενός άνδρα. Τρομοκρατημένος, άρχισε να ουρλιάζει ότι δεν έκανε τίποτα», αφηγήθηκε ο 62χρονος που, αφού ακινητοποίησε τον ατζαμή κλέφτη, κάλεσε την αστυνομία.\nΌμως την επόμενη ημέρα, όταν ο Πεντρότι έμαθε ότι ο κλέφτης ήταν ένας άνεργος άνδρας που ζούσε με 250 ευρώ το μήνα, όσο είναι το ποσό της αναπηρικής σύνταξης της γυναίκας του, αποφάσισε ότι ο σωστός τρόπος δράσης ήταν άλλος.\n«Αγαπητέ κλέφτη, έχω να σου κάνω μια πρόταση. Μετά τις ώρες που θα περάσεις στη φυλακή, σε προσκαλώ να έρθεις στο σπίτι μου. Φέρε μια μηχανή κουρέματος του γκαζόν και σου υπόσχομαι ότι θα σε πληρώνω 8 ευρώ την ώρα. Αν έχεις κάποια σύντροφο, φέρ' την μαζί σου, έχουμε να σκουπίσουμε 50 διαμερίσματα. Σε περιμένω, την διεύθυνση την ξέρεις...», έγραψε ο Πεντρότι στον Μούτσι, σε μια επιστολή που δημοσιεύτηκε στην τοπική εφημερίδα Τιρένο.\nΟ Μούτσι αποδέχτηκε με ενθουσιασμό την πρόταση, μετά την αθώωσή του από το αυτόφωρο, την Τρίτη. «Έκλεβα χαλκό και κατασκεύαζα μικροαντικείμενα και καντήλια που τα πουλούσα από πόρτα σε πόρτα», εξήγησε ο πρώην κλέφτης και νυν κηπουρός.\n«Δεν είμαι άγιος, δεν είμαι καν Καθολικός, όπως πιστεύω στα διδάγματα του Κομφούκιου: αντί να δώσεις ψάρια σε έναν άνθρωπο, μάθε του να ψαρεύει», είπε από την πλευρά του ο Πεντρότι.


Η Google εξηγεί πώς θα καταπολεμηθεί η παραπληροφόρηση\nΚΑΤΑΣΚΕΥΗ ΙΣΤΟΣΕΛΙΔΩΝ / Ιντερνετικό μάρκετινγκ / Βελτιστοποίηση ιστοσελίδας για τις μηχανές αναζήτησης S.E.O. / Ιντερνετικό μάρκετινγκ περιεχομένου / Η Google εξηγεί πώς θα καταπολεμηθεί η παραπληροφόρηση /\nΗ Google δημοσίευσε ένα έγγραφο 30 σελίδων με λεπτομέρειες σχετικά με τον τρόπο με τον οποίο η εταιρεία καταπολεμά την παραπληροφόρηση στις αναζητήσεις, τις ειδήσεις και το YouTube.\nΠαρακάτω παρουσιάζεται μια περίληψη των βασικών στοιχείων του εγγράφου.\nΤι είναι η παραπληροφόρηση;\nΟ κάθε άνθρωπος αντιλαμβάνεται διαφορετικά την έννοια της παραπληροφόρησης, ή των “ψεύτικων νέων”.\nΗ Google λέει ότι η παραπληροφόρηση δημιουργεί προβλήματα στους χρήστες, όταν οι άνθρωποι προσπαθούν σκόπιμα να εξαπατήσουν άλλους.\n“Με τον όρο «παραπληροφόρηση» αναφερόμαστε σε αυτές τις σκόπιμες προσπάθειες εξαπάτησης και παραπλάνησης χρησιμοποιώντας την ταχύτητα και τις τεχνολογίες που προσφέρει το Internet”.\nΠώς αντιμετωπίζει η Google την παραπληροφόρηση;\nΗ Google παραδέχεται ότι είναι δύσκολο να καταπολεμηθεί η παραπληροφόρηση επειδή είναι σχεδόν αδύνατο να προσδιοριστεί η πρόθεση του συγγραφέα πίσω από μια δημοσίευση.\nΗ εταιρεία έχει σχεδιάσει ένα πλαίσιο για την αντιμετώπιση αυτής της πρόκλησης, το οποίο αποτελείται από τις ακόλουθες τρεις στρατηγικές.\nΟι πληροφορίες οργανώνονται από αλγόριθμους, οι οποίοι προσανατολίζονται προς την προώθηση χρήσιμου περιεχομένου και όχι ιδεολογικών απόψεων.\nΑντιμετώπιση των hackers\nΟι αλγόριθμοι από μόνοι τους δεν αρκούν για να πιστοποιήσουν την ακρίβεια ενός περιεχομένου. Έτσι, η Google έχει επενδύσει σε συστήματα που μπορούν να μειώσουν τις ανεπιθύμητες συμπεριφορές.\nΠερισσότερες πληροφορίες στους χρήστες\nΗ Google παρέχει περισσότερες πληροφορίες στους χρήστες μέσω μηχανισμών όπως:\n“Full Coverage” λειτουργία στο Google News\n“Breaking News” πίνακες στο YouTube\n“Why this ad” στο Google Ads\nFeedback buttons στην αναζήτηση, το YouTube, και τα προϊόντα διαφήμισης\nΑντιμετώπιση παραπληροφόρησης στο Google Search & Google News\nΤο έγγραφο της Google εξηγεί τα παραπάνω λεπτομερώς για όσους δεν είναι εξοικειωμένοι με τον τρόπο με τον οποίο λειτουργεί η αναζήτηση.\nΗ Google σημειώνει ότι η Αναζήτηση και οι Ειδήσεις μοιράζονται τις ίδιες άμυνες κατά των ανεπιθύμητων μηνυμάτων, αλλά δεν χρησιμοποιούν τα ίδια συστήματα κατάταξης και τις ίδιες πολιτικές περιεχομένου.\nΓια παράδειγμα, το Google Search δεν καταργεί περιεχόμενο, πέραν συγκεκριμένων περιπτώσεων. Ενώ το Google News είναι πιο περιοριστικό.\nΣε αντίθεση με τη γενικότερη πεποίθηση, η Google λέει ότι υπάρχει ελάχιστη εξατομίκευση στα αποτελέσματα αναζήτησης, με βάση τα ενδιαφέροντα των χρηστών ή το ιστορικό αναζήτησης.\nΚαταπολέμηση της παραπληροφόρησης στο Google Ads\nΗ Google αναλαμβάνει δράση κατά των προσπαθειών παράκαμψης των διαφημιστικών πολιτικών της.\nΟι πολιτικές για την αντιμετώπιση της παραπληροφόρησης στις διαφημιστικές πλατφόρμες της Google επικεντρώνονται στα ακόλουθα είδη ενεργειών:\nΑντιγραμμένο ή μη αυθεντικό περιεχόμενο: Η Google δεν επιτρέπει διαφημίσεις σε σελίδες με μη αυθεντικό περιεχόμενο.\nΠαραπλανητική παρουσίαση: Η Google δεν επιτρέπει διαφημίσεις, που σκοπεύουν να εξαπατήσουν τους χρήστες, αποκλείοντας σχετικές πληροφορίες ή δίνοντας παραπλανητικές πληροφορίες.\nΑκατάλληλο περιεχόμενο: Οι διαφημίσεις δεν επιτρέπονται όταν περιέχουν επικίνδυνο, υποτιμητικό ή βίαιο περιεχόμενο.\nΟρισμένοι τύποι πολιτικού περιεχομένου\nΕκλογές: Απαιτείται επιπρόσθετη επαλήθευση για όποιον θέλει να αγοράσει μια προεκλογική διαφήμιση στο Google, στις ΗΠΑ.\nΚαταπολέμηση της παραπληροφόρησης στο YouTube\nΗ Google έχει αυστηρές πολιτικές για τη διατήρηση περιεχομένου στο YouTube.\nΠεριεχόμενο που μπορεί να παραπλανήσει τους χρήστες με διάφορους τρόπους ή χαμηλής ποιότητας περιεχόμενο που μπορεί να οδηγήσει σε κακή εμπειρία για τους χρήστες (όπως clickbait) συνιστάται λιγότερο συχνά.


Με άρωμα Πάτρας η πανελλήνια διαμαρτυρία της ΠΟΕΣΕ «ΤΑ ΚΛΕΙΔΙΑ ΤΗΣ ΕΣΤΙΑΣΗΣ» - Da News\nΑρχική Δυτική Ελλάδα Με άρωμα Πάτρας η πανελλήνια διαμαρτυρία της ΠΟΕΣΕ «ΤΑ ΚΛΕΙΔΙΑ ΤΗΣ ΕΣΤΙΑΣΗΣ»\nΛόγω των έκτακτων περιοριστικών μέτρων που επιβλήθηκαν στην Αχαΐα, ο ΣΚΕΑΝΑ ενημερώνει πως η προγραμματισμένη για αύριο, 10/2/2021, πανελλήνια διαμαρτυρία, θα διεξαχθεί συμβολικά από το Δ.Σ., χωρίς ανοιχτή πρόσκληση κόσμου, διότι όπως πολλές φορές έχουμε τονίσει η δημόσια υγεία προέχει και είναι το μέγιστο αγαθό που πρέπει όλοι να διαφυλάξουμε.\nΗ συμβολική διαμαρτυρία- παράδοση των κλειδιών, θα διεξαχθεί, αύριο, Τετάρτη, 10/2/2021, στις 11:00 στην Πλατεία Όλγας.\n“Οι επιχειρήσεις Εστίασης σε κάθε γωνιά της Ελλάδας βάζουν οριστικά λουκέτα. Καθημερινά , οι συνάδελφοι παραδίνονται σένα βάναυσο πόλεμο . Το τοπίο είναι θολό , τίποτα δενξεκαθαρίζεται και τα δελτία τύπου δεν αποτυπώνονται στην πραγματικότητα.\nΕπόμενο άρθροΡουβίκωνας κατά Λιγνάδη: “Έχουμε μπει κι άλλοι στο παιχνίδι–Κόψε τις απειλές”(ΦΩΤΟ)


Atari 800 ⋆ Retrocity\nAtari 80023 Ιούλιος,2018ScorpioGr\nΤο Atari 400 και 800 είναι οι πρώτοι home computers που χρησιμοποίησαν συνεπεξεργαστή και οι πρώτοι που χρησιμοποίησαν “sprites” (κινούμενες εικόνες) και ειδικές video εφαρμογές, που θα εξοπλιστούν αργότερα οι Commodore 64 και Amiga (Ο Atari 400/800 και η Amiga σχεδιάστηκαν από τον Jay Miner).\nΠρόσφερε (σε σχέση με άλλους υπολογιστές της εποχής) μεγάλης ανάλυσης γραφικά, πολλά χρώματα και καλές επιδόσεις σε ήχο. Τα δύο μοντέλα είχαν ίδια χαρακτηριστικά, το 400 ήταν το φτηνό, είχε μνήμη μόνο 16 KB (αντί 48 KB του 800), μία θέση ROM κασετών στο καπάκι από πάνω (δύο για τον 800) και πληκτρολόγιο μεμβράνης (τύπου γραφομηχανής για το 400).\nΑρχικά, το 800 είχε 8 KB RAM ή 16 KB RAM, αλλά αργότερα είχαν 48 KB.\nΠριν από την παραγωγή, το 800 ήταν γνωστό μέσα στην Atari ως κωδικό όνομα “Colleen”.\nΦημολογείται ότι η Colleen και η Candy (το κωδικό όνομα του 400) ήταν στην πραγματικότητα γραμματείς στην Atari.\nΟ ήχος σε αυτούς τους υπολογιστές ήταν ιδιαίτερα εντυπωσιακός. Μπορούσε να παραγάγει τους video-game θορύβους πολύ εύκολα (εκρήξεις, τους θορύβους μηχανών κ.α.). Έγιναν γνωστά ως παιχνιδομηχανές.\nΤέλος παραγωγής: 1982\nΠληκτρολόγιο : QWERTY full Stroke πληκτρολόγιο, 62 πλήκτρων, 4 function keys (Reset, Option, Select, Start)\nΕπεξεργαστής CPU: 6502\nΤαχύτητα: 1.79 Mhz\nΣυν Επεξεργαστής: ANTIC (Scrolling, Sprites, Video), CTIA / GTIA (Χρώματα, Sprites, Collisions), POKEY (timers, ήχος, πληκτρολόγιο, serial I/O), PIA 6810 (I/O, συμπεριλαμβανόμενου τις 4 joystick ports)\nRAM: 8 KB έως 48 KB (με κάρτες επέκτασης μνήμης)\nΑνάλυση Κειμένου: 40 x 25\nΑνάλυση Γραφικών: αρκετά graphic modes, με maximum : 320 x 192\nΉχος: 4 voices, 3.5 octaves\nI/O Ports: Monitor RGB output, RF TV video output, 2 cartridge slots, Atari Serial Input/Ouput (SIO) port, 4 controller jacks, 4 internal slots for memory modules\nOS: 400/800 OS στην ROM\nΤροφοδοτικό: Εξωτερική παροχή ρεύματος


Τώρα είναι η ώρα να δείξουμε την πραγματική μας δύναμη!\nTώρα είναι η ώρα να πάρουμε θέση απέναντι σε όλα τα μέτρα που έχουν τσακίσει την ζωή μας, μέτρα που υλοποιούνται για ένα και μόνο σκοπό: Την αύξηση της κερδοφορίας των μεγάλων ομίλων, που υλοποιούνται απ’όλες τις κυβερνήσεις των τελευταίων ετών, παντός απόχρωσης, και έχουν φαρδιά-πλατιά την υπογραφή της Ε.Ε.\nΤώρα είναι η ώρα να διεκδικήσουμε μόνιμη και σταθερή δουλειά, αύξηση στους μισθούς μας, ανάκτηση όλων των απωλειών, να μπει τέρμα στην φοροληστεία, τέρμα σε κάθε ιδιωτικοποίηση που μόνο αποτέλεσμα έχει την επιβάρυνση της τσέπης μας, την αύξηση των τιμών σε κάθε λαϊκό αγαθό.\nΤώρα είναι η ώρα να δώσουμε ένα ηχηρό μήνυμα στα αφεντικά μας, Κεφάλαιο – Ε.Ε.- Συγκυβέρνηση, ότι δεν θα χαρίσουμε όσα η εργατική τάξη και τα φτωχά-λαϊκά στρώματα κατέκτησαν τα προηγούμενα χρόνια με αγώνες και αίμα. Ότι δεν αποδεχόμαστε αυτή την μίζερη ζωή που ζούμε, ότι δεν δεχόμαστε εμείς και τα παιδιά μας να ζήσουμε σε χειρότερες συνθήκες από τις προηγούμενες γενιές.\nΗ Σωματειακή Επιτροπή Εργαζομένων στην First Data, καλεί κάθε συνάδελφο να πάρει μέρος στην Γενική Συνέλευση του χώρου μας, να πάρουμε απόφαση συλλογικά και οργανωμένα σαν μια γροθιά για απεργία στις 12 Νοέμβρη.\nΚλείνουμε τα αυτιά μας στις «σειρήνες» της δήθεν αναποτελεσματικότητας των αγώνων, του «τίποτα δεν αλλάζει». Μόνο όταν έγιναν αγώνες, μόνο όταν οι εργαζόμενοι πάλεψαν όλοι μαζί κατάφεραν και κέρδισαν!\nΚλείνουμε τα αυτιά μας στα καλέσματα της εργοδοσίας περί «οικογένειας», περί δήθεν «συναδελφικότητας» και « συνεργασίας». Μιλάνε για τέτοια πράγματα όταν μας έχουν να πεινάμε με μισθό - χαρτζιλίκι, ψίχουλα μπροστά στα κέρδη που βγάζουν, όταν μας έχουν με συμβάσεις μήνα, όταν η εντατικοποίηση έχει χτυπήσει κόκκινο, όταν οι επαγγελματικές ασθένειες εμφανίζονται η μία πίσω από την άλλη.\nΕνιαία επιχειρησιακή σύμβαση για όλους με κατώτερο μισθό τα 751€\nΣταθερή και μόνιμη δουλειά, 8ωρο – 5νθήμερο.\nΝα παρθούν άμεσα όλα τα απαραίτητα μέτρα για την πρόληψη κάθε επαγγελματικής ασθένειας.\nΣε καλούμε στην Γενική Συνέλευση των εργαζομένων, την Πέμπτη 05/11, στις 14:30 μ.μ.\nΟργανώνουμε την αντεπίθεση μας.\nΣχεδιάζουμε την δράση μας.\nΕνισχύουμε το Σωματείο και την Σωματειακή Επιτροπή – Ενισχύουμε το Π.Α.ΜΕ.\nΣΥΜΜΕΤΕΧΟΥΜΕ ΣΤΗΝ ΑΠΕΡΓΙΑ ΣΤΙΣ 12 ΝΟΕΜΒΡΗ ΚΑΙ ΣΤΗ ΣΥΓΚΕΝΤΡΩΣΗ ΤΟΥ Π.Α.ΜΕ ΜΕ ΤΟ ΠΑΝΟ ΤΗΣ ΣΩΜΑΤΕΙΑΚΗΣ ΕΠΙΤΡΟΠΗΣ, ΔΙΠΛΑ ΣΤΟ ΣΩΜΑΤΕΙΟ ΜΑΣ,\nΣΤΗΝ ΟΜΟΝΟΙΑ, 10:30 π.μ.\nΣΩΜΑΤΕΙΑΚΗ ΕΠΙΤΡΟΠΗ ΕΡΓΑΖΟΜΕΝΩΝ ΣΤΗN FIRST DATA\nΤΗΛ ΕΠΙΚΟΙΝΩΝΙΑΣ 6979218130- 6975852049


Νίκησε τον Ηρακλή με 3-1 και «βλέπει» τετράδα η Κηφισιά – ΤΟ ΒΟΛΕΪ ΣΤΑ ΒΟΡΕΙΑ ΠΡΟΑΣΤΙΑ\nΝίκησε τον Ηρακλή με 3-1 και «βλέπει» τετράδα η Κηφισιά\nΜετά από ένα αμφίρροπο παιχνίδι στο Ζηρίνειο η Κηφισιά κέρδισε τον Ηρακλή με 3-1 (19-25,25-22, 25-20, 25-22) για την 12η αγωνιστική της Volley League. Έτσι, η ομάδα των βορείων προαστίων ουσιαστικά «κλείδωσε» την 5η θέση και πλέον «κυνηγά» την 4η προκειμένου να έχει πλεονέκτημα έδρας στα play off. Η Κηφισιά μετά από 12 αγωνιστικές έχει 22 βαθμούς, ενώ την επόμενη εβδομάδα υποδέχεται την Ελπίδα Αμπελοκήπων,\nΟ Ηρακλής ξεκίνησε καλύτερα στο 1ο σετ και με αιχμή του «δόρατος» τον Ροντρίγκεζ προηγήθηκε 8-6. Η Κηφισιά «απάντησε» και με τον Ντε Πρα ισοφάρισε 9-9. Οι δύο ομάδες πήγαν μαζί μέχρι το 14-14, όμως τα λάθη των γηπεδούχων έδωσαν «αέρα» τριών πόντων στον Ηρακλή 18-15. Η Κηφισιά με επίθεση του διαγώνιου της Ντε Πρά μείωσε 18-17, όμως στη συνέχεια η ομάδα της Θεσσαλονίκης πάτησε «γκάζι» και με τους Σακόγλου και Χήρα έφτασαν στην κατάκτηση του σετ 25-19.\nΣτο δεύτερο σετ η Κηφισιά ξεκίνησε με διάθεση να πιέσει στο σερβίς. Ο Σπυριούνης «χάλασε» την υποδοχή των φιλοξενούμενων και η Κηφισιά μετέτρεψε το 3-3 σε 8-3. Η ομάδα της Θεσσαλονίκης ανέβασε την απόδοση της και με μπλοκ του Μαυροβουνιώτη μείωσε 11-8, ενώ στην εξέλιξη λάθος συνεννόηση από τους Νικολάκη και Μπάϊερε έφερε τον Ηρακλή στο -2 (12-10).\nΗ ομάδα των βορείων προαστίων με δύο μπλοκ από τους Μπάϊερς και Ντε Πρα πήγε ξανά στο +4 (15-11), όμως ο Μαυροβουνιώτης με κερδισμένο μπλόκ άουτ έφερε ξανά τον Ηρακλή σε απόσταση «αναπνοής» 17-16, με τον Νίκο Ζαλμά να καλεί τάιμ άουτ. Στην επόμενη φάση ο Ηρακλής ισοφάρισε δίνοντας νέο ενδιαφέρον στο σετ.\nΗ Κηφισιά δεν το έβαλε κάτω και με άσο του Ρούση και επίθεση του Ντε Πρα ισοφάρισε 13-13. Οι φιλοξενούμενοι βρήκαν τις απαιτούμενες λύσεις και πέρασαν ξανά μπροστά με 16-14. Οι γηπεδούχοι με τον Έρικ Μπατατζίμ αρχικά ισοφάρισαν 18-18, ενώ με άσο ο Σπυριούνης τους έβαλε μπροστά με 20-18.Η ομάδα των βορείων προαστίων με «πέναλτι» του Μπατατζίμ έφτασε σε τετραπλό σετ μπολ 24-20, ενώ με «τυχερό» άσο ο Ρούσης ολοκλήρωσε το σετ με 25-20.\nΟ Ηρακλής αντέδρασε, ανέβασε την απόδοση του σε όλους τους τομείς και με επίθεση του Σακόγλου πλησίασε στο -1 (16-15). Μπαταζτίμ και Σπυριούνης «ξεκόλλησαν» τους γηπεδούχους με τον Έλληνα ακραίο να κάνει το 19-17. Ο «γηραιός» δεν το έβαλε κάτω και με κόντρα επίθεση του Ροντρίγκεζ ισοφάρισε 19-19.


Ο βιοϊστορικός κύκλος του Μπάμπη | marios pi\nΜε το «Κεφάλαιο» ξεχνιέμαι…\tΕλαφρώς παλιωμένες φωτογραφίες\nΟ βιοϊστορικός κύκλος του Μπάμπη\nΤο κρύο ήταν τσουχτερό τις τελευταίες μέρες. Η ζεστή αγκαλιά της New Prooptiki Times, της εφημερίδας που αποφασιστικά έδινε την μάχη της ενημέρωσης, φαινόταν να μην καλύπτει πια τον Μπάμπη Καμένο, τον διάσημο (για την αναποφασιστικότητά του) δημοσιογράφο. Ο Μπάμπης δεν ήξερε τι να κάνει. Τα γεγονότα των τελευταίων ημερών είχαν καταλυτική επίδραση πάνω του. Και τον είχαν φέρει σε πολύ δύσκολη θέση.\nΉταν μια όμορφη, ζεστή φιλική συγκέντρωση. Οι δημοσιογράφοι της New Prooptiki Times είχαν συναντηθεί σ’ ένα απόμερο ταβερνάκι και απολάμβαναν τους μεζέδες και το κρασί. Λίγο η καλή παρέα, λίγο το αλκοόλ που έρεε άφθονο στις φλέβες των συνδαιτημόνων, κάποια στιγμή, στο τσακίρ κέφι, αποφάσισαν να κόψουν και μια πίτα. Δεν το είχαν προετοιμάσει, βέβαια, αλλά κι αυτή η χορτόπιτα στο τραπέζι θα έκανε τη δουλειά της.\nΚαι την έκανε… Αμέσως η κουβέντα γλίστρησε στα της δουλειάς. Ο Μπάμπης δεν μπορούσε να φανταστεί πώς κάποιοι δημοσιογράφοι με τόσο αλκοόλ στις φλέβες τους μπόρεσαν να βρουν το κουμπί που έγραφε REC και, πολύ περισσότερο, να το πατήσουν κιόλας…\nΜε το αφεντικό…\nΟ Μπάμπης μπήκε διστακτικά στο γραφείο του Διευθυντή της New Prooptiki Times. Ήλπιζε πως η παχιά μοκέτα θα σκέπαζε τον ήχο από τα αβέβαια βήματά του. Τι διάολο τον ήθελε ο Διευθυντής; Δεν ήταν και φιλαράκια να πεις…\n― Κάθησε, Μπάμπη, είπε ο Διευθυντής ουδέτερα. Οι προθέσεις του παρέμεναν αδιευκρίνιστες… Ο Μπάμπης κάθισε αμίλητος στην πολυθρόνα. Μαζί του ένοιωσε να κάθεται στην ίδια πολυθρόνα και ο πονοκέφαλος από το χθεσινοβραδινό μεθύσι…\n― Μπάμπη, είναι αλήθεια πως χθες το βράδυ με αποκάλεσες «ανόητο κι αγράμματο»;\n― Όχι! Είναι ψέμα! Ποτέ δεν είπα τέτοιο πράγμα! απάντησε αμέσως ο Μπάμπης.\n― Μπάμπη, τότε αυτό εδώ τι είναι;\nΟ Διευθυντής πάτησε το PLAY στο μαγνητόφωνο που βρισκόταν πάνω στο γραφείο του και η φωνή του Μπάμπη που ακούστηκε να γεμίζει το δωμάτιο τού φάνηκε σαν μια απειλή που ερχόταν πίσω από τα ποτήρια που τσούγκριζαν μεταξύ τους και τα πιρούνια που χτύπαγαν στα πιάτα…\n― Εεεε, πρόκειται για υποκλοπή! Ήταν μια κλειστή φιλική συγκέντρωση, άκουσε ο Μπάμπης τον εαυτό του να λέει…\n― Πώς κλειστή, δηλαδή;\n― Ε, αφού δεν σας είχαμε καλέσει… Κλειστή ήταν…\n― Και οι δημοσιογράφοι τι δουλειά είχαν εκεί;\n― Όλοι οι φίλοι μου είναι δημοσιογράφοι… Είναι τραγικό, ψέλλισε ο Μπάμπης με γνήσια συντριβή. Η ζωή μου είναι ένας φαύλος κύκλος…\n― Και πριν γιατί μου είπες ψέματα;\n― Επειδή είμαι δημοσιογράφος κι εγώ; αποτόλμησε να απαντήσει με ερώτηση ο Μπάμπης.\nΗ αλήθεια ήταν ότι ούτε στον ίδιο δεν φαινόταν πειστικό…\n― Και οι δημοσιογράφοι λένε ψέματα; ρώτησε επιφυλακτικά ο Διευθυντής.\n― Έχετε δίκιο… Δεν λένε… Μια ιδέα άστραψε ξαφνικά στο μυαλό του Μπάμπη σαν έκτακτο δελτίο ειδήσεων: Εκτός αν υπάρχουν λόγοι εθνικού συμφέροντος! Το είπε.\n― Υπήρχαν λόγοι εθνικού συμφέροντος!\n― Τι λόγοι δηλαδή; ρώτησε μπερδεμένος ο Διευθυντής.\n― Σύμφωνα με την δική μου πληροφόρηση από τον Μπάμπη, στον οποίο έχω εμπιστοσύνη, δεν συμμετείχα σε αυτή τη συνάντηση!\n― Και ποιος μιλάει εδώ στην κασέτα; Ο εκδότης ξαναπάτησε το PLAY: ακούστηκαν φωνές, γκλιν – γκλιν από τα πιάτα και τα ποτήρια, η φωνή του αρχισυντάκτη να τραγουδάει «Πες μας τι πίνεις κι εμάς δε μας δίνεις». Και ξαφνικά η φωνή του Μπάμπη να λέει…\nΟ Μπάμπης πετάχτηκε και σκέπασε με τη φωνή του το μαγνητόφωνο:\n― Και πού ξέρουμε αν αυτός που έγραψε την κασέτα δεν κάνει λαθρεμπόριο;\n― Τι λαθρεμπόριο, Μπάμπη;\n― Μην αλλάζουμε θέμα τώρα… είπε ο Μπάμπης. Το ξανασκέφτηκε. Δεν έβγαζε νόημα. Κύριε εκδότα, να κάνουμε συνταγματική αναθεώρηση, δοκίμασε πάλι.\n― Τι λες Μπάμπη; Είσαι καλά; Σου συμβαίνει κάτι;\nΜια καινούργια ιδέα πέρασε από το μυαλό του Μπάμπη:\n― Ε, λοιπόν, δεν είπα ψέματα! Η αλήθεια είναι ότι είπα «ο Διευθυντής μας είναι απτόητος! Αυτό είπα! Απτόητος συνεχίζει τον αγώνα για την ενημέρωση του ελληνικού λαού, για την ελευθεροτυπία, για την…» Ο Μπάμπης κόμπιασε… Μετά δεν θυμάμαι και πολλά… Εκτός από τον αρχισυντάκτη μας να τραγουδάει με φωνή γιαγιάς «έντεκα οκτώ ογδόνταααα»… Α, ναι! Είπα, επίσης, μετά το σφηνάκι με τη ρακή, και ότι ο Διευθυντής μας συνεχίζει ακάματος τον αγώνα για… Ή μήπως είπα αδάμαστος; Να το ξανακούσουμε!\n― Μπάμπη, με περνάς για βλάκα;\n― «Κλάκα» είπατε; Γιατί να σας περνώ για κλάκα; Τι σημαίνει αυτό;\nΟ Διευθυντής κοίταξε τον Μπάμπη σαν να μην πίστευε στ’ αυτιά του. Ο Μπάμπης κοίταξε την μοκέτα. «Σαν καινούργια φαίνεται…» σκέφτηκε. Το ένοιωθε: ως συντάκτης της New Prooptiki Times είχε κλείσει τον βιοϊστορικό του κύκλο.\nΗ παραλία στον Φλοίσβο ήταν έρημη. Ο παγωμένος αγέρας τρύπωνε ανάμεσα στα ρούχα και σταγόνες από τα αγριεμένα κύματα έφταναν μέχρι την Ποσειδώνος. Ο Μπάμπης τις ένοιωθε στο πρόσωπό του σαν τα δάκρυα που δεν είχε καταφέρει να νοιώσει στα μάτια του όταν βγήκε, τρεις ώρες πριν, από το λογιστήριο της New Prooptiki Times. Καθώς κατέβαινε στην αμμουδιά περνούσαν από το μυαλό του εικόνες των τελευταίων δύο χρόνων στην εφημερίδα. Ο Ρόδης χωρίς κουστούμι, με τα μανίκια του πουκάμισου ανεβασμένα στους αγκώνες ανέμελα σαν τον Παπαμιχαήλ στη σκαλωσιά… Η Μαργαρίτη να τον κοιτά επιτιμητικά… Ο διευθυντής να του τρώει το σάντουιτς…\nΈνας κόμπος είχε εγκατασταθεί για τα καλά στον λαιμό του Μπάμπη τις τελευταίες ώρες. Η ζωή του δεν θα ήταν πια η ίδια… Θα της έλειπε η ουσία, το πιο βασικό στοιχείο της… Σαν νιάτα χωρίς έρωτα… Σαν κυβέρνηση χωρίς τον Γιακουμάτο…\nΠερπάτησε στην αμμουδιά με φόντο το ηλιοβασίλεμα. Σε κάποιο σημείο στάθηκε, κοίταξε την άμμο, κι έγραψε τ’ όνομά της: New Prooptiki Times! Έπνιξε έναν λυγμό και ανέβηκε με βιαστικά βήματα προς την πλατεία… Είχε πάρει την απόφασή του: θα έγραφε βιβλίο! Θα γινόταν συγγραφέας! Περιμένοντας στο φανάρι της Ποσειδώνος ένοιωσε τη βεβαιότητα πως η απόφασή του ήταν σωστή να πλημμυρίζει το είναι του! Οι οιωνοί από τους θεούς είχαν φανεί μπροστά στα μάτια του Μπάμπη σαν περιστέρια στον ώμο του Καρατζαφέρη! Ναι, ήταν αλήθεια! Στο «Φλοκαφέ» απέναντι καθόταν ο ίδιος ο Νίκος Παπανδρέου!


Το όραμα έγινε πραγματικότητα, το αρχαίο θέατρο της Μεσσήνης ζει μια δεύτερη ζωή - Kalamata Journal\nΚυριακή, 04 Αυγούστου 2013 08:01\nΤο όραμα έγινε πραγματικότητα, το αρχαίο θέατρο της Μεσσήνης ζει μια δεύτερη ζωή\nΤΟ «K. JOURNAL» ΣΤΑ ΕΚΓΑΙΝΙΑ\nΜουσική, τραγούδι, ενθουσιασμός, επευφημίες, ζωή… Όπως ακριβώς γινόταν πριν από 2.000 χρόνια περίπου, έτσι έγινε και χθες το βράδυ. Το αρχαίο θέατρο της Αρχαίας Μεσσήνης ξαναζωντάντεψε. Εγκαινιάστηκε με ένα μοναδικό για την περιοχή μας γκαλά όπερας και με τον Πέτρο Θέμελη να υπογραμμίζει τη συγκίνησή του που το όραμα έγινε πραγματικότητα και δικαίωσε τον ίδιο και τους συνεργάτες του…\nΣτις εννέα χθες το βράδυ το αρχαίο θέατρο ήταν γεμάτο κόσμο. Όλοι έδειχναν εντυπωσιασμένοι γενικότερα από τον αρχαιολογικό χώρο. Δυστυχώς πολλοί Μεσσήνιοι δεν ήταν εκεί να ζήσουν αυτό το γεγονός που ξεκινά από τον τόπο τους και αντανακλά σε όλη την Ελλάδα. Ο λόγος ήταν ότι το Φεστιβάλ Αθηνών, εκ των συνδιοργανωτών της εκδήλωσης, δεν διέθεσε εισιτήρια στη Μεσσηνία.\nΈξω από τον αρχαιολογικό χώρο καθηγητές της Α’ ΕΛΜΕ, το ΠΑΜΕ και το ΕΠΑΜ (Ενιαίο Παλλαϊκό Μέτωπο) υποδέχονταν τον κόσμο με συνθήματα κατά των απολύσεων, της διαθεσιμότητας, της διάλυσης της παιδείας. Μαζί τους ήταν και ο βουλευτής του ΣΥΡΙΖΑ, Θανάσης Πετράκος, που στη συνέχεια μπήκε στο αρχαίο θέατρο και παρακολούθησε την εκδήλωση.\nΤα φώτα χαμήλωσαν για να ξεκινήσει το γκαλά αλλά στο βήμα ανέβηκε ο Πέτρος Θέμελης, ο υπεύθυνος των έργων και του ξαναζωντανέματος της Αρχαίας Μεσσήνης.\n«Για μένα είναι μια μεγάλη στιγμή. Περίμενα 25 χρόνια να βιώσω μαζί σας αυτή τη στιγμή, να δω αυτό το χώρο να γεμίζει από ένα πολύχρωμο πλήθος, να αντηχεί μουσική και να εκπέμπει αξίες προς όλο τον κόσμο», είπε ο Πέτρος Θέμελης και συγκινημένος συνέχισε τονίζοντας ότι η παρουσία όλων αυτών των ανθρώπων αποτελεί για εκείνον και τους συνεργάτες του δικαίωση των δύσκολων προσπαθειών που κατέβαλαν όλα αυτά τα χρόνια.\nΜετά την εκδήλωση ο Πέτρος Θέμελης αποκάλυψε σε δηλώσεις του ότι τα αισθήματά του είναι ακόμη πιο θετικά και από τότε που εγκαινιάστηκε το αρχαίο στάδιο, όταν χιλιάδες άνθρωποι τον αποθέωσαν. Και αυτό γιατί το αρχαίο θέατρο έγινε από το μηδέν, δεν υπήρχε καν και κανείς δεν γνώριζε την ύπαρξή του.\nΔιαβεβαίωσε, τέλος, ότι του χρόνου θα πραγματοποιηθεί μεγάλη εκδήλωση στο Αρχαίο Θέατρο για όλους τους Μεσσήνιους, με ελεύθερη είσοδο.\nΣτο γκαλά όπερας τραγούδησαν ο Καλαματιανός βαρύτονος Δημήτρης Πλατανιάς και η υψίφωνος Τσέλια Κοστέα, με τη συνοδεία της Κρατικής Ορχήστρας Αθηνών και τη μουσική διεύθυνση του Βασίλη Χριστόπουλου.\nΟι τραγουδιστές και οι μουσικοί ήταν εκπληκτικοί. Τόσο που στο τέλος ο κόσμος χειροκροτούσε ασταμάτητα και με μεγάλη ικανοποίηση για την αξέχαστη βραδιά.\nΣτις κερκίδες μεταξύ άλλων είδαμε τον υφυπουργό Πολιτισμού Γιάννη Ανδριανό, την υφυπουργό Διοικητικής Μεταρρύθμισης Εύη Χριστοφιλοπούλου, τη γενική γραμματέα του υπουργείου Πολιτισμού Λίνα Μενδώνη, που τη συνόδευε η Άννα Παναγιωταρέα, τον β’ αντιπρόεδρο της Βουλής και βουλευτή Καβάλας Γιώργο Καλαντζή, τον καλλιτεχνικό διευθυντή του Ελληνικού Φεστιβάλ Γιώργο Λούκο, τον πρόεδρο και τον καλλιτεχνικό διευθυντή της Εθνικής Λυρικής Σκηνής, Σάκη Θεοδωρόπουλο και Μύρωνα Μιχαηλίδη αντίστοιχα, τον πρόεδρο του Διαζώματος Σταύρο Μπένο, τον περιφερειάρχη Πέτρο Τατούλη, τον διευθύνοντα σύμβουλο της Εθνικής Τράπεζας Αλέξανδρο Τουρκολιά, τον πρόεδρο της ΤΕΜΕΣ/Costa Navarino Αχιλλέα Κωνσταντακόπουλο, φυσικά το δήμαρχο Μεσσήνης Στάθη Αναστασόπουλο αλλά και τους δημάρχους Καλαμάτας και Οιχαλίας, Παναγιώτη Νίκα και Φίλιππο Μπάμη αντίστοιχα.\nΓια την εκδήλωση και τα εγκαίνια του θεάτρου συνεργάστηκαν ο Δήμος Μεσσήνης, το Διάζωμα, το Ελληνικό Φεστιβάλ, η Εταιρεία Μεσσηνιακών Αρχαιολογικών Σπουδών, η ΛΗ’ Εφορεία Προϊστορικών και Κλασικών Αρχαιοτήτων, η Κρατική Ορχήστρα Αθηνών, η Περιφέρεια Πελοποννήσου και το υπουργείο Πολιτισμού.\nΠερισσότερα σε αυτή την κατηγορία: « Εγκαίνια σημαντικής έκθεσης φωτογραφίας στη Μεσσήνη Άρχισαν οι αθλητικές εκδηλώσεις που εκπληρώνουν το ευ αγωνίζεσθαι »


Ζώδια: Οι 12 τύποι εραστών - BORO από την ΑΝΝΑ ΔΡΟΥΖΑ - boro.gr\nΑρχική / More / ΖΩΔΙΑ / Ζώδια: Οι 12 τύποι εραστών\nΖώδια: Οι 12 τύποι εραστών\nΜάρτιος 10, 2016 ΖΩΔΙΑ\nΌπως λέει και η ταινία "Μόνο οι εραστές μένουν ζωντανοί" και σύμφωνα με αυτή την άποψη για το σεξ, ο Σκορπιός έχει σίγουρα πολλά να ζήσει ακόμη!\nΣε αστρολογικές έρευνες που έχουν γίνει, στην κορυφή των δημοσκοπήσεων, ο Σκορπιός ανακηρύχτηκε ως ο πιο hot εραστής του ζωδιακού κύκλου και καθόλου τυχαία βέβαια! Ακόμη και αν είσαι κάποιος που δεν έχει πλήρη γνώση των χαρακτηριστικών των ζωδίων ξέρεις ότι οι λέξεις "Σκορπιός" και "σεξ", τείνουν να γίνουν σχεδόν συνώνυμες. Ανατομικά, ο Σκορπιός συνδέεται με τα γεννητικά όργανα, το οποίο πιθανώς εξηγεί αρκετά! Είναι, επίσης, ο κυβερνήτης του 8ου οίκου του Ζωδιακού που σχετίζεται με τη σεξουαλική οικειότητα, τους οργασμούς και όλα τα ερωτικά θέματα. Χρειάζεται να πω περισσότερα;\nΗ φήμη όμως δεν είναι το παν!\nΣυνήθως οι φήμες δεν στέκουν, κάτι που προφανώς είναι ευτύχημα για την Παρθένο που μόνο από το όνομα αδικείται και αυτόματα θεωρείται αποτυχημένο και υπερβολικά σεμνότυφο ζώδιο. Φαντάσου να λες: "Γεια σου, είμαι ο Κώστας, 35 χρονών και Παρθένος". Δεν νιώθεις να θέλεις να ανοίξει η γη να σε καταπιεί, που κοτζάμ άντρας ομολογείς, έστω και μεταφορικά, ότι είσαι αγνός και άσπιλος στο σεξ;\nΕντάξει, αυτό δεν σημαίνει ότι, αν γεννήθηκες κάτω από αυτό το γήινο ζώδιο, οδεύεις προς την αγαμία! Αντιθέτως, για να σε καθησυχάσω, θα σου πω ότι το σεξ μαζί σου μπορεί ναι μεν να χρωματίζεται από την αμεσότητα και την απλότητα, αλλά μόλις μια σχέση σου γίνει πιο σταθερή, είσαι πρόθυμος να πειραματιστείς με τεχνικές και ερωτικά παιχνίδια. Ομολογώ επίσης ότι έχω συναντήσει άπειρους Παρθένους που είναι πολύ καλοί και με περίπλοκες σεξουαλικές τεχνικές. Αμέ!\nΠοια ζώδια όμως είναι τα πιο αισθησιακά;…\nΤα άλλα δύο ζώδια της Γης, ο Ταύρος και ο Αιγόκερως, τείνουν να τα πηγαίνουν πολύ καλύτερα όσον αφορά στη δημοφιλία τους σαν εραστές. Εάν ανήκεις σε αυτά τα ζώδια, είσαι γνωστός για το σφρίγος και τον αισθησιασμό σου. Αλλά το μεγαλύτερο ταλέντο της σεξουαλικής σου δράσης, είναι η αξιοθαύμαστη αντοχή σου, η οποία εγγυάται την πλήρη ικανοποίηση. Βέβαια, με τόσα πράγματα που έχεις να "εκτελέσεις" σωματικά, η ομιλία την ώρα του σεξ είναι μάλλον αδύνατη. Σε γενικές γραμμές λοιπόν, εσύ κρατάς τον τίτλο του αρκετά δυνατού αλλά σιωπηλού και αθόρυβου εραστή.\nΠοια είναι τα καλύτερα ζώδια για ερωτόλογα και dirty talk στο κρεβάτι;\nΦαίνεται ότι το επικοινωνιακό κομμάτι στον τομέα του σεξ, λειτουργεί καλύτερα στα ζώδια του Αέρα (Δίδυμοι, Ζυγός, Υδροχόος). Εάν ανήκεις σε αυτά τα ζώδια, σου αρέσει να πειραματίζεσαι, ενώ το σεξ μαζί σου είναι γεμάτο καινοτομίες και ενθουσιασμό και προσπαθείς να κανείς τα πάντα, σχεδόν οπουδήποτε. Φυσικά δεν συγκαταλέγεσαι ανάμεσα στους ντροπαλούς και μυστικοπαθείς εραστές γι’ αυτό μπορεί να μην κάνεις για εκείνες που ψάχνουν περισσότερο βάθος και συναισθηματική εγγύτητα.\nΕιδικότερα, εάν ανήκεις στο ζώδιο του Υδροχόου, έχεις κατακτήσει επάξια τον τίτλο του πιο kinky και σεξουαλικά απελευθερωμένου εραστή!\n…και ποια ζώδια είναι τα πιο παιχνιδιάρικα στην κρεβατοκάμαρα;\nΗ καθαρόαιμη τριάδα του στοιχείου της φωτιάς (Κριός, Λέων, Τοξότης), σίγουρα δίνουν μάχη στήθος με στήθος με τον Σκορπιό για τον τίτλο του πιο hot εραστή του Ζωδιακού. Αν ανήκεις σε ένα από αυτά τα ζώδια, κινείσαι με πάθος και φημίζεσαι για την ικανότητά σου να μετατρέπεις το καθημερινό σεξ σε συναρπαστική και αξέχαστη εμπειρία. Η ικανοποίηση του Εγώ σου βέβαια, μπορεί να μπλοκάρει τον δρόμο της αμοιβαίας απόλαυσης, ιδίως, αν είσαι Λέων αφού συχνά επικεντρώνεσαι περισσότερο στην επίτευξη μιας κορύφωσης που πάει για Όσκαρ, από το να ανταποκριθείς στις πιο συναισθηματικές ανάγκες της συντρόφου σου.\nΕγώ, αν μη τι άλλο, θα σου έδινα ευχαρίστως τον τίτλο του πιο παιχνιδιάρη εραστή!\nΤελικά, ποιοι είναι οι πιο ευγενικοί και τρυφεροί εραστές;\nΑυτά που λείπουν από τα ζώδια της Φωτιάς, δηλαδή την ευαισθησία και την ενσυναίσθηση, τα ζώδια του νερού, (Καρκίνος, Σκορπιός και Ιχθύες) είναι σε θέση να τα παρέχουν σε αφθονία. Εάν ανήκεις σε αυτά, προφανώς είσαι κάποιος αρκετά δημοφιλής σε εκείνες που αναζητούν ένα στοχαστικό, ευαίσθητο και ευγενικό εραστή. Ωστόσο, σύμφωνα με το astrology, εάν είσαι Καρκίνος και Ιχθύς, ίσως θεωρείσαι λίγο πιο υποχωρητικός και παθητικός από τις γυναίκες που θέλουν περισσότερη σεξουαλική ορμή. Για εσένα, το σεξ είναι μια συναισθηματική και σωματική εμπειρία και αν το επιτρέψεις, θα μπορούσε να γίνει και μια πνευματική εμπειρία.\nΣτην περίπτωσή σου βέβαια, η εμπάθεια μερικές φορές εμποδίζει την έκφραση ενός λάγνου πάθος. Αποτελείς εξαίρεση, εάν είσαι Σκορπιός, καθώς καταφέρνεις να συνδυάσεις το καλύτερο και των δύο.\nΑλήθεια, θα γίνει σεισμός (λέμε τώρα), κάνοντας σεξ μ’ έναν Σκορπιό;\nΟ Σκορπιός κυβερνάται από τον Πλούτωνα, τον θεό του κάτω κόσμου (παλιότερα του είχε αποδοθεί κυβερνήτης ο Άρης), δίνοντας έτσι στον Σκορπιό τη δυνατότητα (το μόνο από τα ζώδια), να βγάζει τόσο σωματικό πάθος, όσο και συναισθηματική ένταση στις σεξουαλικές σχέσεις του. Εάν ανήκεις στο ζώδιο του Σκορπιού, φαίνεται να κατέχεις τα βαθιά μυστήρια του σεξ περισσότερο από οποιονδήποτε άλλο. Δεν υπάρχει αμφιβολία ότι πολλοί άνθρωποι εκεί έξω έχουν την προσδοκία ότι θα ταρακουνήσεις τον κόσμο τους, αν κάνουν έρωτα μαζί σου!\nΦαίνεται όμως ότι σε όλα αυτά ξεχνούν μια σημαντική προειδοποίηση: Για να έχουν το καλύτερο από σένα, χρειάζεται να είσαι σε μια σταθερή και όχι σε μια περιστασιακή σχέση. Είμαι σίγουρη ότι δεν θα δοθείς εντελώς, εκτός αν υπάρχει αμοιβαία εμπιστοσύνη και τάση για δέσμευση. Ίσως αυτός είναι ο λόγος που για μερικούς ανθρώπους τουλάχιστον, οι σεξουαλικές συνευρέσεις της μιας νύχτας μαζί σου, δεν θα δουν το πρωινό φως της επόμενης ημέρας.\nΌπως και να έχει όμως, σίγουρα σου ανήκει ο τίτλος του πιο λάγνου εραστή!\nΕλπίζω από τα παραπάνω να έμαθες, αν αξίζεις τη φήμη του ζωδίου σου ως "εραστή" ή πάνω απ’ όλα είσαι απλά ένας…. άνθρωπος.


Appleby Brewery (Penrith, Αγγλία) - Κριτικές - TripAdvisor\nAppleby Brewery, Penrith - Κριτικές\nΝο 23 από 37 δραστηριότητες - Penrith\n| The Stables, Morland House, Penrith CA10 3AZ, Αγγλία\n+44 1931 714348\nΈνα υπέροχο τοπικό μικρο ζυθοποιείο σε παλιούς στάβλους και προσφέρει ένα μικρό αλλά εξαιρετική ποικιλία από μπίρες. Θα ήθελα να ξεχωρίσω μία συγκεκριμένη μπύρα να συστήσει αλλά δεν είναι όλα τέλεια. Εάν βρίσκεστε σε περιοχή φροντίστε να επισκεφθείτε - δεν θα απογοητευθείτε!\nΜια επίσκεψη είναι πρέπει!\nΚανόνισε μια οργάνωση εκ των προτέρων με τον Φρεντ που ήταν μια απλή και φιλική διαδικασία. Η τοποθεσία είναι υπέροχη και σε κάποιους παλιούς στάβλους επισυνάπτεται στο Σώμα Moreland. Ο Φρεντ είναι το ιδανικό κεντρικό και να μοιραστούμε τις γνώσεις του ζυθοποιείο, η οργάνωση ήταν...πολύ ενδιαφέρουσα και η μπίρα ήταν νόστιμο. Απολαύσαμε το απόγευμα μας εδώ και θα χαρεί να σας συστήσει.Περισσότερα\nΕίχαμε ένα υπέροχο απόγευμα στο Appleby ζυθοποιείο. Η οργάνωση ήταν ενδιαφέρουσα και, στη συνέχεια, ένα υπέροχο ποτό στο στάβλο. Σίγουρα το συνιστώ.\nΔείτε και τα 13 κοντινά ξενοδοχείαΔείτε και τα 184 κοντινά εστιατόριαΔείτε και τα 96 κοντινά αξιοθέατα\nΛάβετε γρήγορα απαντήσεις από το προσωπικό του Appleby Brewery και από προηγούμενους επισκέπτες.


Επέλεξε Φαν Ντάικ ο Χριστοφή. Τι ψήφισε η Κύπρος στα βραβεία της FIFA | Goal News Cy\nΚυπριακό Πρωτάθλημα ΠοδοσφαίρουΕΘΝΙΚΕΣ ΟΜΑΔΕΣΕπέλεξε Φαν Ντάικ ο Χριστοφή. Τι ψήφισε η Κύπρος στα βραβεία της...\nΕπέλεξε Φαν Ντάικ ο Χριστοφή. Τι ψήφισε η Κύπρος στα βραβεία της FIFA\nΟ Λιονέλ Μέσι κέρδισε το βραβείο του κορυφαίου παίκτη της χρονιάς για την FIFA. Ο Αργεντινός σταρ της Μπαρτσελόνα συγκέντρωσε 377 ψήφους από τους αρχηγούς των εθνικών ομάδων, με τον Βέρτζιλ Φαν Ντάικ της Λίβερπουλ δεύτερο με 337 και τον Κριστιάνο Ρονάλντο τρίτο με 330. Όσον αφορά στους ομοσπονδιακούς προπονητές, ο «Λέο» πρώτευσε και εκεί με 379 ψήφους, ενώ ο Πορτογάλος φορ της Γιουβέντους είχε 307 και ο Ολλανδός αμυντικός της Λίβερπουλ 289.\nΑπό κυπριακής πλευράς στην ψηφοφορία έλαβαν μέρος ο αρχηγός της Εθνικής Κύπρου, Δημήτρης Χριστοφή και ο ομοσπονδιακός προπονητής Ραν Μπεν Σιμόν. Ο ποδοσφαιριστής της Ομόνοιας είχε ως πρώτη επιλογή τον Φαν Ντάικ (5 βαθμούς), δεύτερη τον Αζάρ (3 βαθμούς) και τρίτη τον Ντε Λιχτ. Όσον αφορά τον Μπεν Σιμόν, επέλεξε ως πρώτη επιλογή τον Ντε Γιονγκ, δεύτερο τον Φαν Ντάικ και τρίτο τον Εμπαπέ.\nΔιαβάστε επίσης: FIFA Best: Η καλύτερη ενδεκάδα του 2019!\nΟ ίδιος ο Μέσι ψήφισε πρώτο τον Σαντιό Μανέ της Λίβερπουλ, δεύτερο τον Ρονάλντο και τρίτο το νέο του συμπαίκτη στην «Μπάρτσα», Φρένκι Ντε Γιονγκ. Ο Ρονάλντο είχε πρώτη επιλογή τον επίσης νέο του συμπαίκτη στη Γιουβέντους Ματάις Ντε Λιχτ, ακολούθως τον Ντε Γιονγκ και τρίτο τον Κιλιάν Εμπαπέ της Παρί. Ο προπονητής της Πορτογαλίας, Φερνάντο Σάντος, επέλεξε πρώτο τον Ρονάλντο, δεύτερο τον Ντε Γιονγκ και τρίτο τον Ντε Λιχτ.\nΔιαβάστε επίσης: FIFA Best: Αυτό είναι το καλύτερο γκολ για το 2019! (video)\nΌσον αφορά στις ελληνικές ψήφους, ο Τζον Φαν’τ Σιπ είχε πρώτη επιλογή τον Μέσι (5 βαθμούς), δεύτερη τον Ρονάλντο (3 βαθμούς) και τρίτη τον Φαν Ντάικ. Ο αρχηγός της Εθνικής, Βασίλης Τοροσίδης, προτίμησε ως πρώτη επιλογή τον Μοχάμεντ Σαλάχ της Λίβερπουλ, που ήταν συμπαίκτης του στη Ρόμα για μια σεζόν, δεύτερο είχε τον Ρονάλντο και τρίτο τον Μέσι.\nΔείτε εδώ αναλυτικά όλες τις ψήφους των ομοσπονδιακών προπονητών και αρχηγών των εθνικών ομάδων όλου του κόσμου.


Βριλήσσια - Πισιμίσης για τιμές στα pcr τεστ: "Καλούμε την Διοίκηση επιτέλους να ενεργοποιηθεί" - vrilissianews.gr\nHome » ΒΡΙΛΗΣΣΙΑ » Βριλήσσια – Πισιμίσης για τιμές στα pcr τεστ: “Καλούμε την Διοίκηση επιτέλους να ενεργοποιηθεί”\nPosted on January 21, 2022 13:01 in ΒΡΙΛΗΣΣΙΑ // 0 Comments\nΜε παρέμβασή του ο επικεφαλής της “Νέας Πνοής για τα Βριλήσσια“, Γιάννης Πισιμίσης καλεί την Διοίκηση Μανιατογιάννη να πάρει επιτέλους πρωτοβουλία ώστε να εξασφαλίσει καλύτερες τιμές στα pcr τεστ για τους δημότες των Βριλησσίων, στον δρόμο που έχουν ακολουθήσει και άλλοι Δήμοι στην χώρα. Όπως χαρακτηριστικά αναφέρει: “ο όμορος Δήμος Χαλανδρίου έπειτα από κατάθεση προσφορών έχει εξασφαλίσει tests στα 24€ για εκπαιδευτικούς, γονείς και μαθητές όλων των βαθμίδων εκπαίδευσης των σχολείων του Χαλανδρίου. Το διαγνωστικό κέντρο, μάλιστα, με το οποίο συνεργάζεται βρίσκεται στα Βριλήσσια”.\nΟ Γιάννης Πισιμίσης σημειώνει πως η κοινωνική προστασία και αλληλεγγύη δεν μπορεί να αποτελούν έννοιες θεωρητικής σημασίας, απαιτούνται πολιτικές παρέμβασης με πραγματικό αντίκρισμα. “Έστω και τώρα η Δημοτική Αρχή Βριλησσίων πρέπει να ενεργοποιηθεί. Την καλούμε να σταματήσει επιτέλους να παρακολουθεί με αδράνεια και να ακολουθήσει το δρόμο που έχουν υποδείξει οι παραπάνω Δήμοι” καταλήγει.\nΓιάννης Πισιμίσης για τις τιμές των pcr tests:\nΔεν είναι πλέον λίγοι οι Δήμοι ανά την επικράτεια, που έχοντας ως μέσο την διαπραγματευτική τους δύναμη, κατάφεραν να πετύχουν πολύ καλύτερες τιμές για την διεξαγωγή pcr tests για τους δημότες τους. Τιμές πολύ χαμηλότερες από την ανώτατη των 47€. Εξάλλου, το ίδιο το Υπουργείο Ανάπτυξης έχει κάνει σαφές ότι αυτή είναι η ανώτατη τιμή, μπορούν να επιτευχθούν και χαμηλότερες.\nΠρόσφατα ο Δήμος Καλλιθέας εξασφάλισε pcr tests στα 30€ ενώ και ο όμορος Δήμος Χαλανδρίου έπειτα από κατάθεση προσφορών έχει εξασφαλίσει tests στα 24€ για εκπαιδευτικούς, γονείς και μαθητές όλων των βαθμίδων εκπαίδευσης των σχολείων του Χαλανδρίου. Το διαγνωστικό κέντρο, μάλιστα, με το οποίο συνεργάζεται βρίσκεται στα Βριλήσσια.\nΈστω και τώρα η Δημοτική Αρχή Βριλησσίων πρέπει να ενεργοποιηθεί. Την καλούμε να σταματήσει επιτέλους να παρακολουθεί με αδράνεια και να ακολουθήσει το δρόμο που έχουν υποδείξει οι παραπάνω Δήμοι. Η κοινωνική προστασία και αλληλεγγύη δεν μπορεί να αποτελούν έννοιες θεωρητικής σημασίας, απαιτούνται πολιτικές παρέμβασης με πραγματικό αντίκρισμα.


Τσιόδρας: Σε 12 με 18 μήνες θα μπορεί να χορηγηθεί το εμβόλιο ευρέως - Pelop.gr\nΤσιόδρας: Σε 12 με 18 μήνες θα μπορεί να χορηγηθεί το εμβόλιο ευρέως\nΣυγκρατημένη αισιοδοξία επικρατεί στην επιστημονική κοινότητα της χώρας για την ανάπτυξη εμβολίου ενάντια στον κορονοϊό. Ωστόσο, οι κοινωνίες δεν θα μπορούν να ωφεληθούν από αυτό νωρίτερα από 12 με 18 μήνες.\nΟπως σημείωσε χθες αναφερόμενος στο εμβόλιο ο καθηγητής λοιμωξιολογίας και εκπρόσωπος του υπουργείου Υγείας για τον κορονοϊό, οι περισσότεροι επιστήμονες αναφέρουν ότι το μια τέτοια προοπτική βρίσκεται 12 με 18 μήνες μακριά. «Αν και κάποιες δόσεις εμβολίου μπορεί να είναι έτοιμες μέχρι το τέλος του χρόνου δεν θα φτάσουν ούτε για μία χώρα», πρόσθεσε ο κ. Τσιόδρας μιλώντας σε διαδικτυακό σεμινάριο που οργάνωσε το Ωνάσειο Ίδρυμα.\nΤσιόδρας για τις θεραπείες για τον κορονοϊό\nΠαράλληλα, αναφερόμενος στις θεραπείες για τον κορονοϊό ο καθηγητής λοιμωξιολογίας ανέφερε ότι σε μια πρόσφατη προσπάθεια με Γάλλους και Γερμανούς επιστήμονες αναλύθηκε η διαθέσιμη βιβλιογραφία όσον αφορά στις κλινικές μελέτες.


Αύξηση εσόδων και διακινούμενων φορτίων για την ΟΛΘ Α.Ε. | Ναυτικά Χρονικά\nΑρχική Ελληνική Ναυτιλία Αύξηση εσόδων και διακινούμενων φορτίων για την ΟΛΘ Α.Ε.\nΚατά το 2021, σημειώθηκε συνολική αύξηση των εσόδων σε όλους τους τομείς του Λιμένα Θεσσαλονίκης σε σύγκριση με το 2020.\nΣυγκεκριμένα, με την από 28/3/2022 έγκριση του Δ.Σ. της Ετήσιας Οικονομικής Έκθεσης, ανακοινώνεται πως τα ενοποιημένα έσοδα για το 2021 ανήλθαν σε € 77,9εκατ. (τα έσοδα της ThPA Sofia προσέγγισαν το € 1εκατ.), τα Ενοποιημένα Λειτουργικά Κέρδη (EBITDA) σε € 33,4εκατ. και τα Ενοποιημένα Καθαρά Κέρδη μετά φόρων ανήλθαν σε € 19,8εκατ.\nΟι ετήσιες Ενοποιημένες Οικονομικές Καταστάσεις του 2021 δημοσιεύθηκαν για πρώτη φορά για την ΟΛΘ Α.Ε. («ΟΛΘ» ή «Εταιρεία») περιλαμβάνοντας την 100% θυγατρική «ThPA Sofia EAD» («ThPA Sofia»), η οποία ιδρύθηκε τον Νοέμβριο του 2020.\nΑναφορικά με τα μεγέθη της μητρικής ΟΛΘ Α.Ε., η αύξηση των εσόδων ανήλθε σε € 5,2 εκατ. (αύξηση 7,2%), από € 71,7 εκατ. το 2020, στα € 76,9εκατ. το 2021, με € 1,3εκατ. πρόσθετα έσοδα προερχόμενα από τον τερματικό σταθμό εμπορευματοκιβωτίων, ήτοι αύξηση 2,7% και πρόσθετα\n€ 3,3εκατ. από τον τερματικό σταθμό συμβατικού φορτίου, σημειώνοντας αύξηση 16,3%, αποτέλεσμα κυρίως αυξημένων όγκων φορτίων και στους δύο τομείς. Επίσης σημειώθηκε αύξηση στην εκμετάλλευση χώρων με € 0,3εκατ. πρόσθετα έσοδα, ήτοι αύξηση 20,2% και πρόσθετα € 0,2εκατ. από την επιβατική κίνηση, σημειώνοντας αύξηση 110,5%. Ειδικά για την κίνηση στα κρουαζιερόπλοια, σημειώθηκαν 17 αφίξεις το 2021 έναντι μίας (1) άφιξης το 2020.\nΑναφορικά με την κερδοφορία, τα Μικτά Κέρδη της ΟΛΘ Α.Ε. αυξήθηκαν από € 33,9 εκατ. το 2020 σε € 37,0 εκατ. το 2021, αντιπροσωπεύοντας αύξηση 9%.\nΤα Λειτουργικά Κέρδη (EBITDA) σημείωσαν αύξηση επίσης από € 30,9εκατ. το 2020, σε € 34,7 εκατ. το 2021, αντιπροσωπεύοντας αύξηση 12,3% κυρίως λόγω του αυξημένου όγκου διακινούμενων φορτίων.\nΤέλος, τα Καθαρά Κέρδη μετά φόρων αυξήθηκαν από € 20,1 εκατ. το 2020, σε € 21,1 εκατ. το 2021, αντιπροσωπεύοντας αύξηση 5%.\nΑναφορικά με την διακίνηση εμπορευματοκιβωτίων, σημειώθηκε συνολικά αύξηση κατά 2,2%, από 461 χιλ. TEUs το 2020, σε 471 χιλ. TEUs το 2021 (εκ των οποίων 8χιλ. TEUs μεταφέρθηκαν σιδηροδρομικώς μεταξύ Θεσσαλονίκης και Σόφιας). Κατά την ίδια περίοδο, οι ποσότητες συμβατικού φορτίου που διακινήθηκαν (η ThPA Sofia δεν διακίνησε συμβατικό φορτίο το 2021) αυξήθηκαν σημαντικά κατά 13,3%, από 3.741χιλ. τόνους σε 4.236χιλ. τόνους αντίστοιχα, αύξηση οφειλόμενη κυρίως σε διακίνηση νικελίου και κάρβουνου. Οι αφίξεις πλοίων αυξήθηκαν σημαντικά κατά 7,1%, από 1.286 το 2020 σε 1.377 το 2021, περιλαμβάνοντας διακίνηση εμπορευματοκιβωτίων, συμβατικού φορτίου και επιβατών.\nΤο πρόγραμμα κεφαλαιουχικών δαπανών για το σύνολο του 2021 ανήλθε σε € 17,4εκατ., σε σχέση με τα € 8,1εκατ. του 2020 και αφορούσε κατά βάση στην αναβάθμιση των εγκαταστάσεων και υποδομών του Λιμένα, την αγορά νέου εξοπλισμού φορτοεκφορτώσεων, καθώς και την προκαταβολή για αγορά δύο γερανογεφυρών (STS), που εκτιμάται ότι θα λειτουργούν πλήρως τον Ιούλιο του 2022.\nΤο προτεινόμενο μέρισμα ανέρχεται σε € 1,50/μετοχή (έναντι € 1,42/μετοχή του προηγούμενου έτους), απόφαση προς έγκριση από την Τακτική Γενική Συνέλευση της 21ης Απριλίου 2022.\nΠροηγούμενο άρθροSeaduchess: Το νέο δεξαμενόπλοιο της Thenamaris\nΕπόμενο άρθρο6ο πλοίο στον στόλο της Levante Ferries


“Καρποφόρησαν” τα Rafale; Τι έγραψε στο twitter o Μακρόν για την “στρατηγική συνεργασία” - OlaDeka\nΑρχική » Ελλάδα » “Καρποφόρησαν” τα Rafale; Τι έγραψε στο twitter o Μακρόν για την “στρατηγική συνεργασία”\n«Χαίρομαι που ξαναβρίσκω τον Κυριάκο Μητσοτάκη για τη σύνοδο κορυφής Med7, που φιλοξενεί η Γαλλία στο Αζαξιό. Οι συζητήσεις μας για τη στρατηγική εταιρική σχέση μεταξύ Ελλάδας και Γαλλίας ήταν καρποφόρες. Του εξέφρασα την πλήρη αλληλεγγύη μας μετά τη φωτιά της Μόριας». Αυτό το μήνυμα έγραψε ο Γάλλος Πρόεδρος Εμ.Μακρόν, μετά από την επαφή που είχε με τον Έλληνα πρωθυπουργό. Το “καρποφόρες συζητήσεις” δείχνει ότι η υπόθεση των μαχητικών αεροσκαφών Rafale είναι σε καλό δρόμο. Κι αυτό πρέπει να το χωνέψουν στην Τουρκία αλλά ίσως και κάποιοι εντός της χώρας…\nRAFALE ΑΟΖ ΜΑΚΡΟΝ


mantoudi news: Η οργή χωρίς στρατηγική φέρνει φασισμό\nΣτην Ελλάδα δεν έχουμε ενιαίο κοινωνικό κράτος να υπερασπιστούμε. Δεν έχουμε βασική εθνική σύνταξη για όλους τους ηλικιωμένους. Δεν έχουμε πρωτοβάθμιο Σύστημα Υγείας με ίση πρόσβαση για όλους. Δεν έχουμε δημόσια Παιδεία που δίνει ουσιαστικά εφόδια. Δεν έχουμε γενικούς κανόνες στην αγορά εργασίας και στα επαγγέλματα. Εχουμε το πιο κατακερματισμένο και άδικο συνταξιοδοτικό σύστημα στην Ευρώπη, την πιο ανεφάρμοστη εργατική νομοθεσία για μεγάλα στρώματα εργαζομένων, τις περισσότερες επί μέρους προστασίες των επαγγελμάτων και ακριβά μη πανεπιστήμια. Παράλληλα, συγκριτικά πολύ χαμηλά δημόσια έσοδα ως ποσοστό του ΑΕΠ.\nΟ αγώνας για να προστατευθούν αυτά τα κεκτημένα, αν πετύχει, θα αναπαραγάγει το ξοφλημένο οικονομικό μοντέλο της μεταπολίτευσης: λίγες επιχειρήσεις και λίγοι εργαζόμενοι που παράγουν ανταγωνιστικά προϊόντα, πάμπολλοι αυτοαπασχολούμενοι που οι μισοί βιοπαλεύουν και οι μισοί καρπώνονται προσόδους, μισθοί στο Δημόσιο που δεν αντιστοιχούν σε χρήσιμη υπηρεσία- τώρα με περισσότερη φτώχεια, αφού στέρεψαν τα δάνεια. Το «δεν πληρώνω», όμως, λένε μερικοί, είναι κάτι διαφορετικό: διεκδικεί με νέο τρόπο τον «δημόσιο χαρακτήρα» των δρόμων, των μεταφορών, των ιατρείων. Θα φέρει όμως το αντίθετο αποτέλεσμα, γιατί στηρίζεται σε μια ψευδαίσθηση: ότι υπάρχουν άλλοι τρόποι να χρηματοδοτηθούν αυτά, χωρίς να κληθούν να πληρώσουν τα μικρομεσαία στρώματα. Δύο είναι οι προτάσεις: να πληρώσει το μεγάλο κεφάλαιο, και να περιοριστεί η φοροδιαφυγή.\nΤο μεγάλο κεφάλαιο με ρίζες στην Ελλάδα, δηλαδή που έχει επενδύσει σημαντικά σε εγκαταστάσεις ή που στηρίζεται σε εξειδικευμένη εγχώρια εργασία, είναι ένα ελάχιστο μέρος της οικονομίας: δεν έχουμε βιομηχανία ούτε συγκέντρωση στα επαγγέλματα γνώσης. Πόση φοροδοτική ικανότητα υπάρχει σε πέντε τράπεζες, τρεις εταιρείες τηλεφωνίας ή στη ναυτιλία που όποτε θέλει μετακομίζει;\nΣυνεπώς, τα χαμένα έσοδα από το «δεν πληρώνω» δεν θα αναπληρωθούν. Θα κοπούν λοιπόν οι επενδύσεις σε υποδομή και οι δημόσιες υπηρεσίες μεταφορών, Παιδείας, Υγείας. Αντί για 5 ευρώ στο δημόσιο ιατρείο, θα φεύγουν 80 στο ιδιωτικό όταν υπάρχει ανάγκη. Θα την πληρώσουν οι φτωχότεροι.\nΥπάρχει γνήσια και δίκαιη οργή σε πολλές πράξεις ανυπακοής. Οι μισθωτοί και μεροκαματιάρηδες του ιδιωτικού τομέα και οι άνεργοι έχουν κάθε δίκιο να διαμαρτύρονται. Αλλά η οργή χωρίς στρατηγική δεν φέρνει δικαιοσύνη, φέρνει φασισμό.


Προκριματικά Μουντιάλ: Διαστημική Ιαπωνία, άτυχη Μογγολία 14-0!!!\nΑρχική Νέα της Αγοράς – Online Στοίχημα Προκριματικά Μουντιάλ: Ιαπωνία από άλλο πλανήτη, διέσυρε τη Μογγολία με 0-14!!!\nΠροκριματικά Μουντιάλ: Ιαπωνία από άλλο πλανήτη, διέσυρε τη Μογγολία με 0-14!!!\nΤα προκριματικά του Παγκοσμίου Κυπέλλου του 2022 στο Κατάρ, πρωταγωνίστησαν τις προηγούμενες ημέρες στο στοίχημα.\nΠαραδοσιακά σε αυτούς του αγώνες βλέπουμε εθνικές – μεγαθήρια να ταπεινώνουν μικρές, αδύναμες χώρες, αλλά αυτό που συνέβη την Τρίτη στην Τσίμπα ήταν ιστορικό. Η Ιαπωνία σκόρπισε στους πέντε ανέμους τη Μογγολία, με το ταμπλό στο τέλος του αγώνα να γράφει 14-0!!!\nΝαι η Ιαπωνία αποτελεί υπερδύναμη στη ζώνη της Ασίας και στον αγώνα ήταν το αδιαφιλονίκητο φαβορί με τη νίκης της να προσφέρεται στο 1.01, αλλά το τελικό σκορ θα γραφτεί στην ιστορία!\nΟ Μιναμίνο έσυρε το χωρό των γκολ στο 13ο λεπτό και μέχρι το ημίχρονο το σκορ ήταν στο 0-5. Δεν έκαναν fair play στην επανάληψη οι Ιάπωνες και σκόραραν κατά ριπάς. Πέτυχαν 4 γκολ μετά το 87ο λεπτό, τρία μέσα στις καθυστερήσεις και ταπείνωσαν τους άτυχους Μογγόλους! Χατ τρικ πέτυχε ο Οσάκο της Βέρντερ, χατ τρικ και Ιναγκάκι της Ναγκόγια Γκράμπους!\nΠάντως το 14-0 δεν ήταν η μεγαλύτερη νίκη για τη χώρα του ανατέλλοντος ηλίου. Το 1967 είχε πετύχει 15 γκολ απέναντι στις Φιλιππίνες!


Kate London Κουπόνια προσφορές + 10% CashBack\nΚύπρος:Τα έξοδα αποστολής στην Κύπρο είναι 7,99€ .\nΌφελος από Kate London\nΜεταφορικά Κύπρος μόνο 7.99€\nΤα έξοδα αποστολής στην Κύπρο είναι 7,99€\nKate London Προσφορές: Πληροφορίες σχετικα με τα κουπόνια και το Cashback\nΕίμαστε μια ομάδα σχεδιαστών μόδας με κοινό όραμα να δημιουργήσουμε όχι απλά ένα brand αλλά ένα προορισμό μόδας προσφέροντας έμπνευση και αμέτρητες επιλογές από τις τελευταίες τάσεις της μόδας συνδυάζοντας άνεση και στιλ. Στόχος μας είναι η συνεχής εξέλιξη , προσφέροντας προϊόντα και υπηρεσίες υψηλής ποιότητας σε προσιτές τιμές. Το ApoPou έχει έρθει σε συνεργασία με το Kate London έτσι τα μέλη μας μπορούν να έχουν όφελος από τις αγορές τους μέσω εκπτωτικών κουπονιών, προσφορών και επιστροφή χρημάτων. Απλά γίνε μέλος στο ApoPou, εντελώς δωρεάν και πριν κάνεις τις αγορές σου από το Kate London επισκέψου το ApoPou για να ενημερωθείς για όλες τις προσφορές, κουπόνια και επιστροφή χρημάτων που διαθέτει το κατάστημα.\nΠως λειτουργεί η επιστροφή χρημάτων από το Kate London\nΕάν δεν είστε μέλος, εγγραφείτε εντελώς δωρεάν, συνδεθείτε στο ApoPou και μεταφερθείτε στο Kate London κάνοντας κλικ στο shop now. Η επίσκεψη σας θα καταγραφεί από το σύστημα μας και η επιστροφή χρημάτων θα πιστωθεί στον λογαριασμό σας στο ApoPou εντός 10 ημερών.\nΠως χρησιμοποιείς ένα κουπόνι από το Kate London\nΌλα τα κουπόνια Kate London που θα βρείτε στο ApoPou συνδιάζονται με επιστροφή χρημάτων. Κάνε κλικ στο “Δες το κουπόνι” και θα εμφανιστεί ο κωδικός του κουπονιού. Πριν την πληρωμή σας στο κατάστημα στο πεδίο ‘έχετε κάποιο κουπόνι’ πληκτρολογήστε το εκπτωτικό κουπόνι που έχετε βρει στο ApoPou και η έκπτωση θα ενεργοποιηθεί αυτόματα στο καλάθι σας.\nΠως χρησιμοποιείς τις προσφορές από το Kate London\nΓια να ενεργοποιηθεί η προσφορά από το Kate London που θα βρείτε στο ApoPou δεν χρειάζεται κάποιο κουπόνι. Απλά μεταφερθείτε στο Kate London από το ApoPou και η προσφορά θα ενεργοποιηθεί αυτόματα. Αυτά από εμάς! Καλά ψώνια.\nKate London Βαθμολογία 4.9/5 βασισμένη σε 10 κριτικές.\nKate London Κριτικές και Αξιολόγηση


Προκήρυξη 3.372 νέων θέσεων στις δομές Υγείας\nΠροκήρυξη 3.372 νέων θέσεων στις δομές Υγείας\nΣτο τελικό στάδιο βρίσκονται οι διαδικασίες για την έκδοση τεσσάρων διαφορετικών προκηρύξεων για την πρόσληψη 3.372 ατόμων στον χώρο της Υγείας. Οι θέσεις αφορούν την πλήρωση κενών σε νοσοκομεία, Κέντρα Υγείας, το ΕΚΑΒ, καθώς και άλλους υγειονομικούς τομείς.\nΟι 2.500 θέσεις θα καλυφθούν μέσω του προγράμματος κοινωφελούς εργασίας και αφορούν διάφορες ειδικότητες, όπως βοηθητικό προσωπικό, υγειονομικό διοικητικό-λογιστικό, νοσηλευτικό, τεχνικό, τραυματιοφορείς κ.α. Η χρονική διάρκεια απασχόλησης θα είναι πέντε μήνες.\nΠαράλληλα, ανοίγει ο δρόμος για την πρόληψη 370 μόνιμων γιατρών, καθώς ολοκληρώθηκαν οι διαδικασίεςκαι σύντομα θα γίνει η εγγραφή του απαιτούμενου κονδυλίου στο Γενικό Λογιστήριο του Κράτους. Πρόκειται για θέσεις που είχαν κριθεί το 2011, αλλά παρέμεναν ανενεργές.


communenews: Κυρία Μέρκελ, ο Ντόναλντ Τραμπ είναι φασίστας, όπως κι εσείς... !!!\nΚυρία Μέρκελ, ο Ντόναλντ Τραμπ είναι φασίστας, όπως κι εσείς... !!!\n"Μάλλον αυτό σας τρομάζει στον Ντόναλντ Τραμπ"...\nΠαρατηρώντας τις αντιδράσεις των Ευρωπαίων ηγετών και αξιωματούχων μετά την εκλογή Τραμπ, σκέφτομαι πως είναι εντελώς...\nγελοίοι, υποκριτές, σιχαμένοι και ανύπαρκτοι. Επίσης, είναι εντελώς άσχετοι από πολιτική γιατί είχαν αποκλείσει το ενδεχόμενο να εκλεγεί ο Τραμπ, τον κορόιδευαν και μιλούσαν εναντίον του, και τώρα τον παρακαλάνε να τους συναντήσει.\n«Η Γερμανία και οι Ηνωμένες Πολιτείες συνδέονται με αξίες, τη δημοκρατία, την ελευθερία, τον σεβασμό του νόμου, της αξιοπρέπειας του ανθρώπου ανεξάρτητα από το χρώμα του δέρματός του, τη θρησκεία του, το φύλο του, τον σεξουαλικό προσανατολισμό του ή τις πολιτικές πεποιθήσεις του.\nΜήπως η Άνγκελα Μέρκελ σεβόταν την ανθρώπινη αξιοπρέπεια, όταν χρησιμοποιούσε διαρκώς από το 2010 τη ρητορική της Bild για τους «τεμπέληδες Έλληνες» και θυμήθηκε το 2015 να πει πως δεν είναι σωστό να μιλάμε με στερεότυπα για τους λαούς;\n(Το πιο ωραίο απ’ όλα είναι πως ο Ντόναλντ Τραμπ έχει γερμανική καταγωγή. Τι περίεργο. Και μάλιστα ο Τραμπ είναι γερμαναράς παλιάς κοπής. Πάντως, η Μέρκελ και ο Τραμπ μοιάζουν. Μήπως είναι συγγενείς;)...


ΟΓΕ - Συνδικαλιστικές Οργανώσεις - Μαζικοί Φορείς: Καθημερινές πολύμορφες πρωτοβουλίες μπροστά στην 8η Μάρτη - Ατέχνως\nΒρίσκεστε:Ατέχνως»Εκδηλώσεις»ΟΓΕ – Συνδικαλιστικές Οργανώσεις – Μαζικοί Φορείς: Καθημερινές πολύμορφες πρωτοβουλίες μπροστά στην 8η Μάρτη\nΑπό ΑΤΕΧΝΩΣ 2020 στο Μαρ 5, 2020 Εκδηλώσεις, Επικαιρότητα, Κοινωνία\nΣυγκέντρωση στην Αθήνα Κυριακή, 8 Μάρτη – 11 πμ. στο Σύνταγμα\nΧτες 4-3 το πρωί, εξόρμηση στις εργαζόμενες στα εμπορικά καταστήματα στον πεζόδρομο της Ερμού έκαναν η ΟΓΕ και ο Σύλλογος Εμποροϋπαλλήλων Αθήνας. Συνεχίζοντας τις κοινές τους πρωτοβουλίες, μοίρασαν ανακοινώσεις, κάλεσαν δεκάδες εργαζόμενες να γνωρίσουν τους συλλόγους της ΟΓΕ στις γειτονιές τους αλλά και να γραφτούν στο κλαδικό τους σωματείο. Στο επίκεντρο της συζήτησης με τις εμποροϋπαλλήλους βρέθηκαν τα προβλήματα που τις απασχολούν, τα «ευέλικτα» ωράρια, οι χαμηλοί μισθοί, η αντιασφαλιστική επίθεση, η έλλειψη στήριξης και προστασίας της μητρότητας.\nΠολλές εργαζόμενες μίλησαν με αγανάκτηση για την επίθεση στην κυριακάτικη αργία, υπενθυμίζοντας πως από το Μάη μέχρι το φθινόπωρο θα βρεθούν για μια ακόμα φορά αντιμέτωπες με το άνοιγμα των καταστημάτων όλες τις Κυριακές. «Κάτι πρέπει να γίνει» ήταν η φράση που βρέθηκε στα χείλη πολλών εργαζομένων, με το σωματείο και την ΟΓΕ να καλούν τις εργαζόμενες να συνδέσουν τη διαπίστωση αυτή με την ανάγκη να πάρουν μέρος στη δράση, στη διεκδίκηση των δικαιωμάτων τους.\nΜέσα από τις εξορμήσεις στα εμπορικά κέντρα και καταστήματα η ΟΓΕ έχει γνωρίσει δεκάδες εμποροϋπαλλήλους, τις οποίες καλεί σε εκδήλωση την Κυριακή 22/3 στα γραφεία της, προκειμένου να δοθεί συνέχεια στη συζήτηση που έχει ανοίξει μαζί τους.\nΣτη Θεσσαλονίκη, οι Σύλλογοι και οι Ομάδες της ΟΓΕ στην Κεντρική Μακεδονία, τα Σωματεία Οικοδόμων, Τύπου – Χάρτου, Εμποροϋπαλλήλων, Λογιστών, Ιδιωτικών Υπαλλήλων, Επισιτισμού – Τουρισμού, Μετάλλου, Τροφίμων, Ξύλου, Τηλεπικοινωνιών και ΟΤΑ Θεσσαλονίκης οργανώνουν συγκέντρωση το Σάββατο 7/3, στις 12 μ., στο Αγαλμα Βενιζέλου.\nΑύριο Παρασκευή προγραμματίζονται: Περιοδεία στις 11 π.μ., από το Συνδικάτο Επισιτισμού – Τουρισμού και τον Σύλλογο Γυναικών Αγίας Τριάδας, στη Σχολή Τουριστικών Επαγγελμάτων. Στις 3.30 μ.μ., σύσκεψη της ΟΓΕ με εργαζόμενες του υπουργείου Μακεδονίας – Θράκης. Τη Δεύτερα 9/3, στις 3.30 μ.μ., θα πραγματοποιηθεί περιοδεία του ΣΕΤΗΠ και εκλεγμένων της ΟΓΕ στην «INTRASOFT INTERNATIONAL».\nΣτην Πάτρα, το Εργατικό Κέντρο και ο Σύλλογος Γυναικών καλούν σε συγκέντρωση αύριο Παρασκευή, στις 6.30 μ.μ., στο Εργατικό Κέντρο.\nΣτη Λάρισα, το Εργατικό Κέντρο, σωματεία της δύναμής του και η Ενωση Γυναικών καλούν σε συγκέντρωση αύριο Παρασκευή, στις 7 μ.μ., στην πλατεία Ταχυδρομείου.\nΣτην Καρδίτσα, το Σάββατο 7/3, στις 11.30 π.μ., θα γίνει κοινή παρέμβαση του Σωματείου Εμποροϋπαλλήλων και του Συλλόγου Γυναικών, στην κεντρική πλατεία. Την Κυριακή 8/3, στις 7 μ.μ., θα γίνει εκδήλωση στο ξενοδοχείο «Κιέριον».\nΣτον Βόλο, το Σάββατο 7/3, στις 11 π.μ., θα πραγματοποιηθεί συγκέντρωση – πικετοφορία στην πλατεία Αγίου Νικολάου.\nΣτα Τρίκαλα, θα γίνει κινητοποίηση το Σάββατο 7/3, στις 12.30 μ.μ., στην πλατεία Ρήγα Φεραίου.\nΣτο Αγρίνιο, το Εργατικό Κέντρο και σωματεία καλούν σε συγκέντρωση – εκδήλωση την Κυριακή 8/3, στις 6 μ.μ., στον πεζόδρομο Χαριλάου Τρικούπη.\nΣτα Χανιά, ο Σύλλογος Γυναικών της ΟΓΕ οργανώνει συγκέντρωση στον Κάτωλα το Σάββατο 7/3, στις 12 μ., και εκδήλωση στο Πνευματικό Κέντρο Χανίων την Κυριακή 8/3, στις 8 μ.μ.\nΣτη Φλώρινα, θα γίνει συγκέντρωση την Κυριακή 8/3, στις 11 π.μ., στην κεντρική πλατεία.\nΣτην Πτολεμαΐδα, την Κυριακή 8/3, στις 11 π.μ., θα πραγματοποιηθεί συγκέντρωση στην κεντρική πλατεία.\nΣτην Κοζάνη, θα γίνει συγκέντρωση την Κυριακή 8/3, στις 6.30 μ.μ., στην κεντρική πλατεία.\nΤο Εργατικό Κέντρο Αγρινίου οργανώνει αύριο Παρασκευή συγκέντρωση – εκδήλωση στο συσκευαστήριο των ιχθυοκαλλιεργειών του «Νηρέα» στην περιοχή Αστακού.\nΟ Σύλλογος Γυναικών Κιλκίς οργανώνει εκδήλωση το Σάββατο 7/3, στις 6 μ.μ., στην Καπναποθήκη της «Αυστροελληνικής», με θέμα «Λάστιχο ωράριο – Λάστιχο ζωή. Γυναίκα οργανώσου για την Ανατροπή». Θα μιλήσει η Ειρήνη Χατζή, πρόεδρος του ΔΣ του Συλλόγου Γυναικών και μέλος του ΔΣ της ΟΓΕ. Κατά τη διάρκεια της εκδήλωσης θα γίνει προβολή βίντεο, θα πραγματοποιηθούν παρεμβάσεις από εκπροσώπους εργατικών σωματείων και θα παρουσιαστεί πρόγραμμα με τραγούδια αφιερωμένα στη γυναίκα.\n8η Μάρτη Ημέρα Γυναίκας ΟΓΕ Ομοσπονδία Γυναικών Ελλάδος Παγκόσμια Ημέρα Γυναίκας\nΠροηγούμενη δημοσίευση «Ο ΕΟΔΥ μας είπε να μην στείλουμε δείγμα του 66χρονου. Στάλθηκε μετά από επιμονή των γιατρών»»\nΕπόμενη δημοσίευση Ελένη Μακαντάση: _Σχήμα Πόνου_ …για τους φράχτες


Difference between revisions of "Main page (Ελληνικά)" - ArchWiki\nDifference between revisions of "Main page (Ελληνικά)"\nRevision as of 02:59, 18 May 2013 (view source)\nΕάν δεν ξέρετε πού θα βρείτε αυτό που ψάχνετε, χρησιμοποιήστε το κουτάκι αναζήτησης στα αριστερά.\nΠρέπει να έχετε φτιάξει εναν λογαριασμό για να μετατρέπετε το Wiki. Μόλις γίνει αυτό, πηγαίνετε εδώ [[Sandbox]] ή στις επιλογές του λογαριασμού σας για να δείτε τις επιλογές παραμετροποίησης που σας παρεχονται. Το διαθέσιμο σύστημα σύνταξης βρίσκεται εδώ [[:Category:Help|Κατηγορία Βοήθειας Wiki]] όπως και εδώ [[:Category:ArchWiki Tools (English)|Κατηγορία Εργαλείων ArchWiki]] με οδηγίες και How-To's\nΠρέπει να έχετε φτιάξει εναν λογαριασμό για να μετατρέπετε το Wiki. Μόλις γίνει αυτό, πηγαίνετε εδώ [[Sandbox]] ή στις επιλογές του λογαριασμού σας για να δείτε τις επιλογές παραμετροποίησης που σας παρεχονται. Το διαθέσιμο σύστημα σύνταξης βρίσκεται εδώ [[:Category:Help|Κατηγορία Βοήθειας Wiki]].\n''The Hellenic translation of the ArchWiki, is for now, mainly, supported by the aDSLgr.com Linux community''\nRevision as of 02:59, 18 May 2013\nΕάν είστε νέος στο Arch, ο Beginners Guide είναι ο κατάλληλος για εσάς, ή προσπαθείστε να ακολουθήσετε το Official Install Guide, που προορίζεται για τους απαιτητικούς και προχωρημένους χρήστες GNU/Linux.\nΜπορεί να σας ενδιαφέρουν και αυτές οι σελίδες: Post Installation Tips (Ελληνικά) :: Configuring Network\nΟρίστε ενα δείγμα απο τις Βοηθητικές Σελίδες στο ArchWiki.\nΠίνακας Περιεχομένων και στοιχείων για το Arch Linux\nΣχετικά με το Arch\nΤι είναι το Arch Linux ::Χαρακτηριστικά του Arch :: Το Arch σε σχέση με άλλες διανομές :: Faq - Ερωτήσεις & Απαντήσεις :: Επίσημα Repositories(Αποθετήρια προγραμμάτων) :: Το Repository της κοινότητας του Arch Linux(AUR)\nPacman :: Διαχείριση Πακετων :: Στήσιμο του Xorg :: Περιβάλλοντα Εργασίας :: ALSA και Διαχείριση ήχου\nΟδηγός χρηστών Desktop\nEmail και Internet :: Office :: Ήχος και Βίντεο\nΕπανεγκατάσταση GRUB :: Kernel Panics\nΕξέλιξη του Arch Linux\nProjects της Κοινότητας :: Live CDs του Arch Linux\nArch64 - Ερωτήσεις και Απαντήσεις\nΕδώ μπορείτε να δείτε ποιά άρθρα έχουν ήδη μεταφραστεί απο την ελληνική ομάδα μεταφράσεων του Ελληνικού Arch Wiki.\nΕίναι σημαντικό, εάν διαθέτετε τον απαιτούμενο χρόνο, να βάλετε και το δικό σας λιθαράκι στον εξελληνισμό του project.\nH ενότητα βρίσκεται εδώ : Mεταφρασμένα Άρθρα\nΕπίσης στην ίδια κατηγορία είναι και τα μερικώς (και τα ποιο σημαντικά ) μεταφρασμένα άρθρα,οπότε κάθε βοήθεια είναι αποδεχτή :).\nΤα νέα του Wiki\nΝα ελεγχετε την σελίδα Wiki News για τελευταία τεκταινόμενα του Wiki .\nEάν έχετε τον χρόνο να κανετε μικρές ή μεγάλες αλλαγές, ρίχτε μια ματιά εδώ Priority Todo και εδώ WikiTodo για να δείτε πώς να βοηθήσετε. Ενδιαφερόμαστε για όσους θέλουν να κατηγοριοποιήσουν τις μη-Αγγλικές σελίδες.Παρακαλώ επικοινωνήστε με τους admins και sysops ή τους maintainers.\nΣτην γλώσσα σας\nΝιώθετε πιο άνετα να διαβάσετε το Wiki στην μητρική σας γλώσσα;Δείτε τις κατηγορίες γλωσσών του Wiki:\nEnglish :: Español :: Česky :: Deutsch :: Français :: Italiano :: Lietuviškai :: Polski :: Русский ::Українська :: Српски :: ไทย :: 简体中文 :: 正體中文\nΠρέπει να έχετε φτιάξει εναν λογαριασμό για να μετατρέπετε το Wiki. Μόλις γίνει αυτό, πηγαίνετε εδώ Sandbox ή στις επιλογές του λογαριασμού σας για να δείτε τις επιλογές παραμετροποίησης που σας παρεχονται. Το διαθέσιμο σύστημα σύνταξης βρίσκεται εδώ Κατηγορία Βοήθειας Wiki.\nThe Hellenic translation of the ArchWiki, is for now, mainly, supported by the aDSLgr.com Linux community\nRetrieved from "https://wiki.archlinux.org/index.php?title=Main_page_(Ελληνικά)&oldid=257483"


Το Αφηρημένο Blog: Ν. Μαραντζίδης: Zούμε υπό συνθήκες «δημοκρατικής έκπτωσης» και τοξικότητας\nΝ. Μαραντζίδης: Zούμε υπό συνθήκες «δημοκρατικής έκπτωσης» και τοξικότητας\nΖούμε σε ένα ανυπόφορο τοξικό περιβάλλον. Ο μεγάλος κίνδυνος είναι να συνηθίσουμε να ζούμε υπό συνθήκες «δημοκρατικής έκπτωσης» και τοξικότητας ζητώντας ολοένα και λιγότερα από τη δημοκρατία μας.\nΤα λόγια είναι του Νίκου Μαραντζίδη, καθηγητή Πολιτικής Επιστήμης στο Πανεπιστήμιο Μακεδονίας, που, σε συνέντευξή του στο liberal.gr, δηλώνει σοκαρισμένος από το γεγονός ότι τόσο καιρό κανείς υπουργός δεν δεσμεύτηκε πως θα συλλάβει τους δράστες κάποιας επίθεσης σε δημόσιο χώρο, παρά αυτό έγινε μετά την επίθεση στην πρεσβεία του Ισραήλ.\nΜιλά για ένα εθνολαϊκιστικό πολιτικό φάσμα που δεν αντιλαμβάνεται ότι η ελεύθερη χρήση βίας αφομοιώνεται από τους πολίτες που εθίζονται σε αυτήν, και για μια κοινωνία που συνεχίζει να τελεί υπό το σοκ της «κωλοτούμπας» του 2015.\nΤο «όλοι ίδιοι είναι» αποτελεί ακόμη το κυρίαρχο πολιτικό-ιδεολογικό αφήγημα, λέει ο κ. Μαραντζίδης, προσθέτοντας ότι η ελληνική κοινωνία δεν έχει ακόμη «θάψει» το «όχι» του δημοψηφίσματος, το οποίο κυκλοφορεί ανάμεσά μας σαν περιπλανώμενο ζόμπι. Τέλος, σε πολιτικό επίπεδο, πιστεύει ότι είναι αρκετά πιθανό να δούμε εκλογές μέσα στο 2018, είτε από ατύχημα, είτε από στρατηγική επιλογή.\nΈνα μεγάλο μέρος από τη συνέντευξη του Νίκου Μαραντζίδη στον Γιώργο Φιντικάκη στη συνέχεια:\n- Ένα από τα κεφάλαια που στιγμάτισαν τη χρονιά που φεύγει στα καθ’ ημάς, ήταν η κλιμάκωση της δημόσιας βίας από κουκουλοφόρους και συλλογικότητες με εισβολές σε πανεπιστήμια, εφορίες, τηλεοπτικούς σταθμούς μέχρι επιθέσεις σε αστυνομικούς, βανδαλισμούς σε λεωφορεία, κ.ο.κ. Απέναντι σε όλα αυτά η κυβέρνηση έκλεινε συχνά το μάτι είτε με φράσεις όπως «τα δικά μας παιδιά», είτε με την αδράνεια που επιδεικνύει. Ποια είναι η γνώμη σας;\nΤο πρόβλημα είναι εξαιρετικά οξύ. Σε μερικούς χώρους είναι θέμα τύχης ότι δεν έχει τραυματιστεί πολύ σοβαρά κάποιος ή και σκοτωθεί ακόμη. Στα πανεπιστήμια, οι άνθρωποι ζουν υπό το φόβο να μην έχουν καμιά ατυχή συνάντηση. Άσε που στη συνέχεια μπορεί να κληθούν να κάνουν και την αυτοκριτική τους γι’ αυτό. Η αδυναμία της κυβέρνησης να αντιμετωπίσει το πρόβλημα είναι κραυγαλέα. Μερικές φορές οι του ΣΥΡΙΖΑ δείχνουν πως αντιμετωπίζουν τη βία ως νομιμοποιημένο εργαλείο στο πολιτικό τους οπλοστάσιο. Δεν υπάρχει αμφιβολία πως το συνεχές μπρος-πίσω που βλέπουμε από το ΣΥΡΙΖΑ στα θέματα της βίας σχετίζεται με το γεγονός πως η μετακομμουνιστική αριστερά δεν έχει κόψει πλήρως τον ομφάλιο λώρο που την ενώνει με τις επαναστατικές της παραδόσεις. Για να παραφράσω το παλιό σύνθημα, δεν έχουν ακόμη σκοτώσει το κνίτη που ‘χουν μέσα τους. Όσο νωρίτερα αποφασίσουν να το κάνουν, πάντως, τόσο το καλύτερο για όλους.\n- Η συνεχής προσπάθεια απαξίωσης του θεσμού της Δικαιοσύνης από την κυβέρνηση νομιμοποιεί ηθικά όλα τα παραπάνω;\nΥπάρχουν σημάδια ποιοτικής υποβάθμισης της Δημοκρατίας μας. Δημοσιογράφοι και ΜΜΕ δέχονται προσβλητικές και βίαιες λεκτικές επιθέσεις από υπουργούς για αντι-πατριωτική στάση. Πανεπιστήμια και Πρυτάνεις στοχοποιούνται από μηχανισμούς προπαγάνδας αν δεν ευθυγραμμίζονται με τις κυβερνητικές επιθυμίες και θέσεις. Κουκουλοφόροι με συμπεριφορά παρακρατικού ρημάζουν και δέρνουν. Η δικαιοσύνη είτε απαξιώνεται είτε επιχειρείται να ελεγχθεί και οι δικαστές που είναι «απείθαρχοι» υβρίζονται και λοιδορούνται. Πρόκειται για ένα ανυπόφορο, τοξικό περιβάλλον. Ο μεγάλος κίνδυνος είναι να συνηθίσουμε να ζούμε υπό συνθήκες «δημοκρατικής έκπτωσης» και τοξικότητας ζητώντας ολοένα και λιγότερα από τη δημοκρατία μας.\n- Πρόσφατα ο Ρουβίκωνας επιτέθηκε με μπογιές στην πρεσβεία του Ισραήλ, η πρέσβειρα επικοινώνησε με τον κ. Τόσκα, και εκείνος δεσμεύθηκε ότι θα συλλάβει όσους κρύβονται πίσω από την επίθεση. Δεν ξέρουμε αν θα το κάνει. Αλλά έπρεπε πρώτα να μας τραβήξει το αυτί η πρέσβειρα του Ισραήλ για να δηλώσει κάποιος υπουργός το αυτονόητο; Έχετε ακούσει εσείς μέχρι σήμερα κάποια παρόμοια δήλωση μέλους της κυβέρνησης όταν ο Ρουβίκωνας εισέβαλε για παράδειγμα στο προαύλιο της Βουλής ή στο Πεντάγωνο ή όταν κάθε τρεις και λίγο το ΠΑΜΑΚ γίνεται στόχος επιθέσεων;\nΣχεδόν σοκαρίστηκα όταν διάβασα τη δήλωση του κ. Τόσκα. Το ΠΑΜΑΚ δέχθηκε μέσα σε μια εβδομάδα δύο εγκληματικού χαρακτήρα επιθέσεις που είχαν ως συνέπεια τον τραυματισμό ανθρώπων και καταστροφές στο κτίριο και δεν άκουσα τον κ. Τόσκα να βγει και να δεσμευτεί ότι θα συλλάβει τους ενόχους. Ίσως οι δημόσιες σχέσεις της Κυβέρνησης να έχουν μεγαλύτερη σημασία από τη σωματική ακεραιότητα των φοιτητών και των εργαζομένων του ΠΑΜΑΚ.\nΝτρέπομαι να αισθάνομαι πως ζω σε μια χώρα, που ο πολίτης –ο φοιτητής του ΠΑΜΑΚ για παράδειγμα- δείχνει να έχει μικρότερη σημασία από τον Πρέσβη μιας ξένης χώρας, μιας οποιασδήποτε ξένης χώρας. Δεν ξέρω τι ορισμό θα έδιναν άλλοι στην λέξη «προσκυνημένος» και «υποτελής» αλλά εγώ θα έδινα αυτήν: να λογαριάζεις λιγότερο τους πολίτες σου από τις ξένες πρεσβείες. Και για να μην παρεξηγηθώ, δηλώνω σαφώς πως ο κ. Τόσκας έκανε πολύ καλά που τοποθετήθηκε ξεκάθαρα μετά την επίθεση στην Ισραηλινή Πρεσβεία.\n- Επίσης το 2017 στιγματίστηκε από αυτή την εμφυλιοπολεμική ρητορική της κυβέρνησης του τύπου "ή με εμάς ή με τους άλλους" η οποία τροφοδοτεί το κοινωνικό μίσος, όπως συμβαίνει για παράδειγμα με τις ηλεκτρονικές αναρτήσεις του κ. Πολάκη. Αυτός ο πολιτικός πολιτισμός της κυβέρνησης τι μηνύματα στέλνει;\nΟ λεκτικός εμφύλιος και το κλίμα εθνικού διχασμού δεν είναι προϊόν της διακυβέρνησης ΣΥΡΙΖΑ-ΑΝΕΛ. Καλλιεργήθηκε στα χρόνια της κρίσης, ιδιαίτερα ανάμεσα στο 2010-2015, από το εθνολαϊκιστικό μπλοκ με το διαχωρισμό μεταξύ «γερμανοτσολιάδων» και «αντιστασιακών» και αυτό το μπλοκ έφερε τους ΣΥΡΙΖΑ-ΑΝΕΛ στην εξουσία. Αυτός ο πολιτικός πολιτισμός στηρίζεται στο μίσος, το φθόνο και την άγνοια. Επιδιώκει την τυφλή αντιπαράθεση και αρνείται κάθε έννοια ορθολογικού και νηφάλιου διαλόγου. Ευτυχώς στις μέρες μας κάναμε κάποια βήματα προόδου. Όπως το λέει κι ο πρωθυπουργός, εκείνος ο ΣΥΡΙΖΑ δεν υπάρχει πλέον.\n- Άραγε δεν αντιλαμβάνεται η κυβέρνηση ότι η ελεύθερη χρήση βίας αφομοιώνεται από τους πολίτες που εθίζονται σε αυτήν; Δεν φοβάται ότι σπέρνει ανέμους και θα θερίσει θύελλες ή έχει άλλες επιδιώξεις;\nΤο εθνολαϊκιστικό πολιτικό φάσμα δεν ασχολείται με τέτοια ζητήματα. Στο παρελθόν, αντίθετα, δεν ήταν λίγες οι φορές που οι φορείς του εθνολαϊκισμού προέτρεπαν τους πολίτες να λιντσάρουν τους πολιτικούς τους αντίπαλους. Τώρα πια, που βρίσκονται στην εξουσία, οι πιο νηφάλιοι από αυτούς έχουν συνειδητοποιήσει πως αυτό είναι ένα μαχαίρι διπλής κόψης.\n- Αυτά τα στοιχεία, όπως ο φόβος, η αυξανόμενη χρήση βίας, η προσπάθεια διχασμού της κοινωνίας, και η απαξίωση των θεσμών, αποτυπώνονται και με ποιο τρόπο στις δημοσκοπήσεις και τις έρευνες που διεξάγετε στο ΠΑΜΑΚ ; Τι πιστεύει για όλα αυτά η κοινωνία;\nΒεβαίως και αποτυπώνονται. Προς το παρόν η ελληνική κοινωνία συνεχίζει να τελεί υπό το σοκ της «κωλοτούμπας» του 2015. Το τέως κυρίαρχο αντιμνημονιακό αφήγημα δεν έχει αντικατασταθεί από ένα άλλο συνεκτικό αφήγημα. Σε αυτή τη φάση, η δυσπιστία έναντι των πολιτικών ελίτ και ο πολιτικός κυνισμός («όλοι ίδιοι είναι» ή σε παραλλαγή «γιατί οι άλλοι ήταν καλύτεροι;») συνιστά το κυρίαρχο ιδεολογικο-πολιτικό ρεύμα. Το «Όχι» του δημοψηφίσματος έχει μεν πεθάνει αλλά δεν το έχει θάψει ούτε και πενθήσει η ελληνική κοινωνία. Είναι κατά κάποιο τρόπο ένα άταφο πτώμα, ένα περιπλανώμενο ζόμπι, ένα φάντασμα που στοιχειώνει και την κυβέρνηση και την αντιπολίτευση.\n- Σε τι πιστεύετε ότι συνεισέφερε περισσότερο η διακυβέρνηση της χώρας από τον ΣΥΡΙΖΑ; Μήπως στο ότι γκρεμίστηκαν ιδεολογικές αυταπάτες και το έδαφος για τον επόμενο που θα κυβερνήσει τη χώρα θα είναι λιγότερο δύσβατο σε πολλούς τομείς; Μήπως χάρη στον κ. Τσίπρα ωρίμασε επιτέλους ο Έλληνας, και θα είναι πολύ δύσπιστος απέναντι στον επόμενο που θα τον καλέσει να ξεσηκωθεί;\nΑναμφίβολα συνέβαλε τα μέγιστα στο να καταρρεύσουν σε ταχύτατο χρόνο οι κυρίαρχοι κατά τη μεταπολίτευση μύθοι της ελληνικής αριστεράς, που αποτέλεσαν και τη βάση πάνω στην οποία θεμελιώθηκαν οι αντιμνημονιακές αυταπάτες. Επιπλέον, η ελληνική κοινωνία είναι σήμερα πολύ πιο ώριμη για μεταρρυθμίσεις και για συναινετική πολιτική...


ΝΕΑ ΕΠΟΧΗ: Ο Α.Φ.Μ ( Αριθμός Φορολογικού Μητρώου ) ΘΑ ΕΙΝΑΙ ΤΕΛΙΚΑ Ο ΜΟΝΑΔΙΚΟΣ ΚΑΙ ΙΣΟΒΙΟΣ ΠΡΟΣΩΠΙΚΟΣ ΑΡΙΘΜΟΣ ΓΙΑ ΚΑΘΕ ΕΛΛΗΝΑ ΥΠΗΚΟΟ ΠΟΥ ΘΑ ΑΝΤΙΚΑΤΑΣΤΗΣΕΙ ΤΟΝ ΑΜΚΑ ΚΑΙ ΤΟΝ ΑΡΙΘΜΟ ΤΑΥΤΟΤΗΤΑΣ. ΣΕΙΡΑ ΕΧΕΙ Η ΝΕΑ ΗΛΕΚΤΡΟΝΙΚΗ ΒΙΟΜΕΤΡΙΚΗ ΤΑΥΤΟΤΗΤΑ , ΚΑΡΤΑ ΠΟΛΙΤΗ - ΕΛΛΗΝΟΤΟΥΡΚΙΚΟΣ ΠΟΛΕΜΟΣ - ΑΙΓΑΙΟ.\nΟ Α.Φ.Μ ( Αριθμός Φορολογικού Μητρώου ) ΘΑ ΕΙΝΑΙ ΤΕΛΙΚΑ Ο ΜΟΝΑΔΙΚΟΣ ΚΑΙ ΙΣΟΒΙΟΣ ΠΡΟΣΩΠΙΚΟΣ ΑΡΙΘΜΟΣ ΓΙΑ ΚΑΘΕ ΕΛΛΗΝΑ ΥΠΗΚΟΟ ΠΟΥ ΘΑ ΑΝΤΙΚΑΤΑΣΤΗΣΕΙ ΤΟΝ ΑΜΚΑ ΚΑΙ ΤΟΝ ΑΡΙΘΜΟ ΤΑΥΤΟΤΗΤΑΣ. ΣΕΙΡΑ ΕΧΕΙ Η ΝΕΑ ΗΛΕΚΤΡΟΝΙΚΗ ΒΙΟΜΕΤΡΙΚΗ ΤΑΥΤΟΤΗΤΑ , ΚΑΡΤΑ ΠΟΛΙΤΗ - ΕΛΛΗΝΟΤΟΥΡΚΙΚΟΣ ΠΟΛΕΜΟΣ - ΑΙΓΑΙΟ.\nΑΠΟΚΑΛΥΨΗ ΙΩΑΝΝΗ - ΚΕΦΑΛΑΙΟ 13ο.....\nΑΠΟ ΤΗΝ ΙΣΤΟΣΕΛΙΔΑ DIKAIOLOGITIKA NEWS 10/6/2020.\nΣτο οικονομικό φόρουμ των Δελφών μίλησε ο υπουργός Ψηφιακής Διακυβέρνησης κ. Πιερρακάκης όπου αναφέρθηκε στην δημιουργία ενός Προσωπικού Αριθμού (ΠΑ) που θα είναι ουσιαστικά ο νυν αριθμός Φορολογικού μητρώου των πολιτών, που θα αντικαταστήσει τις ταυτότητες, τον αριθμό ΑΜΚΑ κλπ.\nΕΝ ΣΥΝΕΧΕΙΑ ΣΧΕΤΙΚΑ ΜΕ ΤΟ ΘΕΜΑ....\nΗΛΕΚΤΡΟΝΙΚΕΣ ΤΑΥΤΟΤΗΤΕΣ - Κ ΜΗΤΣΟΤΑΚΗΣ _ ΔΕΘ 2019 - ΑΓ.ΠΑΪΣΙΟΣ - ΕΛΛΗΝΟΤΟΥΡΚΙΚΟΣ ΠΟΛΕΜΟΣ _ ΑΙΓΑΙΟ.....\nΤΟ ΘΑΥΜΑ ΤΗΣ ΠΑΝΑΓΙΑΣ ΜΑΣ ΣΤΗΝ ΑΡΧΙΛΟΧΙΑ ΑΕΡΟΠΟΡΙΑΣ ΣΤΡΑΤΟΥ ΒΑΣΙΛΙΚΗΣ ΠΛΕΞΙΔΑ - ΒΙΝΤΕΟ ΜΕ ΤΗΝ ΜΑΡΤΥΡΙΑ ΤΟΥ ΥΠΟΠΤΕΡΑΡΧΟΥ κου ΘΕΟΔΩΡΟΥ ΛΙΓΚΡΗ - ΠΙΣΤΗ ΣΤΟΝ ΤΡΙΑΔΙΚΟ ΘΕΟ ΓΙΑ ΤΑ ΕΣΧΑΤΑ ΓΕΓΟΝΟΤΑ ΠΟΥ ΕΡΧΟΝΤΑΙ - ΓΕΡΟΝΤΑΣ ΣΩΦΡΟΝΙΟΣ ΓΙΑΝΝΟΠΟΥΛΟΣ... " ΝΑ ΕΙΜΑΣΤΕ ΚΟΝΤΑ ΣΤΟΝ ΧΡΙΣΤΟ ΜΑΣ " - ΜΕΤΑΝΟΙΑ ΟΛΟΙ , ΚΛΗΡΟΣ ΚΑΙ ΛΑΟΣ. ΑΜΗΝ, ΑΜΗΝ, ΑΜΗΝ.\nΑναρτήθηκε από ΒΟΥΚΑΛΗΣ ΣΠΥΡΙΔΩΝ στις 5:13 μ.μ.\nΕτικέτες ΑΦΜ - Ο ΜΟΝΑΔΙΚΟΣ, ΙΣΟΒΙΟΣ ΠΡΟΣΩΠΙΚΟΣ ΑΡΙΘΜΟΣ (ΠΑ) ΓΙΑ ΚΑΘΕ ΕΛΛΗΝΑ ΥΠΗΚΟΟ


Προκλητικές Δηλώσεις Ερντογάν για την Αγία Σοφία | Άρχων\nΟ Ρετζέπ Ταγίπ Ερντογάν απευθύνθηκε και στον ίδιο το δράστη, χαρακτηρίζοντάς τον ποταπό δολοφόνο\nΟ Ρετζέπ Ταγίπ Ερντογάν ξεσηκώνοντας το θρησκευτικό μένος στο Γκαζίαντέπ της Τουρκίας δήλωσε ότι το Ισλάμ έχει γίνει τώρα ο στόχος της παγκόσμιας τρομοκρατίας. «Δημοσιοποιήθηκε και αυτό το ποταπό μανιφέστο του δολοφόνου και μας στοχοποιούν όλους τους Μουσουλμάνους, τη χώρα μας, το έθνος μας και εμένα προσωπικά», είπε ο Τούρκος πρόεδρος για να ακολουθήσει έντονο γιουχάισμα από το συγκεντρωμένο πλήθος.\nΌπως μεταδίδει η ανταποκρίτρια του Open tv Μαρία Ζαχαράκη, ο Ρετζέπ Ταγίπ Ερντογάν απευθύνθηκε και στον ίδιο το δράστη, χαρακτηρίζοντάς τον ποταπό δολοφόνο που διάλεξε για την αποτρόπαια πράξη του τα εύκολα θύματα, μουσουλμάνους που προσεύχονται.\nΤην ίδια ώρα, ο Ρετζέπ Ταγίπ Ερντογάν ανακοίνωσε ότι στις επιθέσεις τραυματίστηκαν και τρεις Τούρκοι πολίτες. «Σήμερα δυστυχώς στη Νέα Ζηλανδία παρακολουθήσατε τα γεγονότα; Δολοφόνοι-εχθροί του Ισλάμ επιτίθενται σε μουσουλμάνους αδελφούς μας στην προσευχή της Παρασκευής. Μετέδωσαν ζωντανά και εικόνες από την επίθεση. 49 ομόθρησκοί μας έγιναν ήρωες. Είναι και 3 Τούρκοι πολίτες μας τραυματίες. Βρήκα και μίλησα με έναν από τους Τούρκους αδελφούς μου», δήλωσε ο Τούρκος πρόεδρος.


ΠΑΟΚ: Σήμερα γιορτάζει στις 20 θα σβήσει τα κεράκια! | sportime.gr\nΚώστας Παπαδόπουλος 12/04/2020 09:10:23\nΟ ΠΑΟΚ γίνεται σήμερα σύμφωνα με τον Ερασιτέχνη 94 ετών, ωστόσο ουσιαστικά τα γενέθλια του γιορτάζονται από τους περισσότερους στις 20 Απριλίου όταν το Πρωτοδικείο Θεσσαλονίκης τον αναγνώρισε επίσημα. Βέβαια βάσει του καταστατικού του Ερασιτέχνη ΠΑΟΚ, ο ιστορικός σύλλογος γιορτάζει απόψε, αφού η 12η Απριλίου 1926 ορίστηκε ως ημέρα ίδρυσης.\nΩστόσο, δεν είναι απόλυτα σαφές σε όλο το φάσμα του Δικεφάλου ποια ακριβώς είναι η ημερομηνία ίδρυσης του συλλόγου κι αυτό γιατί, διαφορετικά κομμάτια της οικογένειας του ΠΑΟΚ επιλέγουν άλλη ημερομηνία. Υπάρχει μία άλλη εκδοχή όπως περιγράφεται και στο βιβλίο ιστορίας του συλλόγου «80 Χρόνια: Αυτός είναι ο ΠΑΟΚ» του Μιλτιάδη Κανώτα.\nΑυτή αναφέρει πώς η αίτηση στο Πρωτοδικείο κατατέθηκε στις 10 Απριλίου και η έγκριση για την αναγνώρισή του προέκυψε στις 28 Απριλίου. Στις 5 Απριλίου πραγματοποιήθηκε η Γενική Συνέλευση, στην οποία πήραν μέρος και οι ποδοσφαιριστές της ομάδας, ενώ στις 10 Απριλίου υπογράφηκε από τα μέλη του πρώτου Διοικητικού Συμβουλίου του ΠΑΟΚ η αίτηση αναγνώρισης του συλλόγου στο Πρωτοδικείο.\nΔΙΑΒΑΣΤΕ ΕΠΙΣΗΣ: ΑΣ ΠΑΟΚ: Απάντηση «βόμβα» σε Καραπαπά!\nΟ ΠΑΝΘΕΣΣΑΛΟΝΙΚΕΙΟΣ ΑΘΛΗΤΙΚΟΣ ΟΜΙΛΟΣ ΚΩΝΣΤΑΝΤΙΝΟΥΠΟΛΙΤΩΝ είναι η ιστορική συνέχεια του Κωνσταντινουπολίτικου αθλητικού και πολιτιστικού Σωματείου «Ερμής», που δημιουργήθηκε από Ελληνες της Πόλης το έτος 1877, στην καρδιά της Κωνσταντινούπολης – το Πέρα, όπου έδρευαν όλες οι πρεσβείες ξένων χωρών στην οθωμανική αυτοκρατορία. Το πρώτο έμβλημα του ΠΑΟΚ (1926) ήταν το τετράφυλλο τριφύλλι και το πέταλο. Τα φύλλα ήταν πράσινα και πάνω από το καθένα ήταν χαραγμένα τα αρχικά της λέξης ΠΑΟΚ.\nΤο σκέφτηκε ο αείμνηστος Κώστας Κοεμτζόπουλος που πήρε την ιδέα από το πακέτο τσιγάρων μάρκας “ΛΗΘΗ” που κάπνιζε. Τα χρώματα που επιλέχθηκαν για τον Σύλλογο ήταν το Μαύρο ως ένδειξη πένθους και λύπης για την απώλεια των χαμένων πατρίδων και το λευκό που συμβολίζει την ελπίδα και την αισιοδοξία. Το πρώτο διοικητικό συμβούλιο του ΠΑΟΚ 1926-1927 που εκλέχθηκε στην πρώτη Γενική Συνέλευση του σχηματίστηκε στις 5 Απριλίου του 1926.\nΜετά την απορρόφηση των τμημάτων της ΑΕΚ, το 1929, ο ΠΑΟΚ άλλαξε και το έμβλημα του. Το νέο έμβλημα έγινε ο Δικέφαλος Αετός – που παραμένει ως σήμερα – και συμβολίζει την προέλευση του συλλόγου και την επάνοδο της μνήμης στις ρίζες και την κληρονομιά των προσφύγων (Βυζάντιο και Κωνσταντινούπολη).\nΠΑΟΚ: Το συντριβάνι και η Τούμπα\nΤο όραμα των ιδρυτών αλλά και των φίλων της ομάδας για τη δημιουργία έδρας πήρε σάρκα και οστά το 1928, έπειτα από πολλή προσπάθεια και έτσι στις 12 Δεκεμβρίου 1930 μπήκε ο θεμέλιος λίθος στο γήπεδο του Συντριβανίου, του οποίου η κατασκευή ολοκληρώθηκε 18 μήνες αργότερα. Στις 6 Σεπτεμβρίου του 1959 η ομάδα απέκτησε τη θρυλική Τούμπα.Ο Δικέφαλος κρατούσε ένα σπαθί και μία κορώνα, με τα δύο κεφάλια να ατενίζουν την Ανατολή και τη Δύση.\nΟι δέκα τίτλοι\nΟ ΠΑΟΚ έχει στην τροπαιοθήκη του δέκα τίτλους (3 πρωταθλήματα και 7 Κύπελλα). Η αρχή έγινε το 1972 και συνεχίστηκε το 1974 με την κατάκτηση δύο Κυπέλλων. Το 1976 ο ΠΑΟΚ για πρώτη φορά στην ιστορία του κατέκτησε το Πρωτάθλημα Ελλάδας, κάτι που έκανε ξανά το 1985. Το 2001 ο ΠΑΟΚ επιστρέφει στους τίτλους και κατακτά το Κύπελλο Ελλάδας απέναντι στον Ολυμπιακό.\nΔύο χρόνια μετά σηκώνει το ίδιο τρόπαιο μέσα στην Τούμπα με αντίπαλο τον Άρη (1-0 με γκολ του σημερινού του προπονητή Γ.Χ Γεωργιάδη). Το 2017 ο δικέφαλος κατακτά άλλο ένα κύπελλο απέναντι στην ΑΕΚ στον τελικό του Βόλου κάτι που επαναλαμβάνει και την επόμενη χρονιά στο ΟΑΚΑ.\nΠέρσι σε μία μαγική χρόνια οι «ασπρόμαυροι» έκαναν δέκα τους τίτλους τους πετυχαίνοντας το πρώτο νταμπλ της ιστορίας τους.\n19/10/2020 - 13:10 +03:00\n« Γεωργιάδης: «Μπαίνουν στο 800άρι καλλιτέχνες, ξεναγοί, οικοδόμοι, ιεροψάλτες, ηθοποιοί» (vids)\nΚορονοϊός: Μειώνονται τα κρούσματα και οι νεκροί στη Γερμανία »


«Η τέχνη χωρίς όρια είναι ρομαντική βλακεία!» - ΤΑ ΝΕΑ\ntanea.gr > Ζωή & Τέχνες > Μουσική > «Η τέχνη χωρίς όρια είναι ρομαντική βλακεία!»\n«Η τέχνη χωρίς όρια είναι ρομαντική βλακεία!»\nΦωτογραφία Γιάννης Κωλίκης\nTANEA Team 17 Ιουλίου 2018 | 00:31\nΚατά μια έννοια, ανήκει στη γενιά του brain drain - χωρίς όμως τη συνηθισμένη αντίδραση. Ο Δημήτρης Σκύλλας, συνθέτης σύγχρονης κλασικής μουσικής και πιανίστας, μεγάλωσε στον Βόλο και τα τελευταία χρόνια ζει στο Λονδίνο. Συνθέσεις του μάλιστα έχουν ακουστεί στο Royal Albert Hall, το Αβαείο του Ουέστμινστερ και στη Σκωτία. Την ερχόμενη Παρασκευή θα ακούσουμε την πιο πρόσφατη δημιουργία του, καθώς υπογράφει τη μουσική στην «Ηλέκτρα», που ανεβαίνει στην Επίδαυρο σε σκηνοθεσία του Θάνου Παπακωνσταντίνου. Μιλήσαμε μαζί του για την παράσταση, την Επίδαυρο και τη μουσική σύνθεση.\nΟΙΚΟΝΟΜΙΑ. Εχω δύο κινητά παλαιάς τεχνολογίας. Η ιδανική σχέση με την τεχνολογία για μένα είναι να τη χρησιμοποιώ όσο και όποτε μπορώ. Δεν την αφήνω να με καπελώσει - την καπελώνω εγώ. Αγαπώ το φλερτ, την ανεμελιά και δεν μπορώ να φανταστώ τον εαυτό μου με ένα κινητό στο χέρι και το βλέμμα μου κολλημένο στην οθόνη. Θέλω να φλερτάρω, να κοιτάζω, να μυρίζω. Η οικονομία για μένα είναι πολύ σημαντική και εκείνη που δίνει διαχρονικότητα στα έργα. Και πρέπει να είσαι πολύ ισχυρός μέσα σου για να χρησιμοποιήσεις το υλικό σου με οικονομία. Στην «Ηλέκτρα» έχουμε πέντε όργανα επί σκηνής και Χορό 12 ατόμων, που δεν μιλάνε, αλλά τραγουδάνε - αυτή είναι η πρόταση που σκεφτήκαμε μαζί με τον Θάνο Παπακωνσταντίνου. Αυτό σημαίνει ότι δεν έχουμε τίποτα ηχογραφημένο. Είναι όλα φυσικά. Με τέτοιο δυναμικό θα μπορούσα να κάνω στην Επίδαυρο 1.500 συνδυασμούς. Τελικά προτίμησα να δώσω λιτές αλλά δυναμικές γραμμές, φέρνοντας έτσι και τον εαυτό μου σε έναν τεράστιο διάλογο με το έργο.\nΠΕΡΙΟΡΙΣΜΟΙ. Αναρωτήθηκα μέχρι πού είναι τα όριά μου. Σκέφτηκα πολλές φορές ότι πρέπει να πω σε όσους πιστεύουν πως η τέχνη δεν έχει όρια ότι όλα αυτά είναι ρομαντικές βλακείες. Η οριοθέτηση είναι που δημιουργεί εκρήξεις. Αυτό ισχύει στον έρωτα, στις φιλίες και γενικά στις ανθρώπινες σχέσεις. Είναι ωραίοι οι περιορισμοί! Αν δεν είχα χρονικούς περιορισμούς, δεν θα έγραφα ποτέ. Θα 'ταν όλα μισά τα έργα. Θα τα ξαναέφτιαχνα, θα τα ξαναδιόρθωνα και θα χανόμουν σ' αυτόν τον κύκλο. Αν δεν έχω deadline, τα δημιουργώ ο ίδιος για να προχωρήσει αυτό που κάνω. Διαφορετικά, χάνομαι. Θα αναφερθώ ξανά στη σχέση μου με την τεχνολογία για να πω ότι, παρόλο που έχω στη διάθεσή μου άπειρες δυνατότητες, με γοητεύει να χρησιμοποιήσω τα όργανα φυσικά. Να ξέρω πως ακόμα κι αν υπάρξει μια καταστροφή το βράδυ η παράσταση θα γίνει. Η αφήγηση της ιστορίας θα γίνει ό,τι και αν συμβεί, επειδή υπάρχει το πρώτο υλικό, ο πυρήνας.\nΧΑΡΟΥΜΕΝΗ ΖΩΗ. Αν αφήσουμε έξω όλα τα πρακτικά, υπάρχει απίστευτη ομορφιά όταν έχεις ένα τρομπόνι ή ένα κλαρινέτο με φυσικό ήχο. Θεωρώ ότι αυτή η συνομιλία με κάτι πιο κλασικό δημιουργεί μια πρόταση για το θέατρο. Να μην ξεχνάμε τι σημαίνει μουσική σύνθεση! Το να γράψω μουσική στον υπολογιστή μου, διάφορα ηχοτοπία, δεν με βάζει σε καμία εγρήγορση. Αυτό που μου δημιουργεί επιθυμίες είναι η ίδια η ζωή μου. Αν έπρεπε να επιλέξω μεταξύ της χαρούμενης ζωής και της καριέρας, θα διάλεγα την πρώτη. Δεν με ενδιαφέρει να κάνω τέχνη και να απομονωθώ. Είμαι party animal. Εχω γράψει έργα μέσα στα πιο τρελά πάρτι. Ηταν τα μπάσα τέρμα στ' αφτιά μου κι εγώ σκεφτόμουν ψαλμωδίες. Η μουσική και στο θέατρο και στον κινηματογράφο φωτίζει τις αθέατες πλευρές - ή τουλάχιστον προσπαθεί - του έργου. Το ίδιο επιδίωξα και στην «Ηλέκτρα». Ευτυχώς, ο Θάνος Παπακωνσταντίνου είναι εραστής της μουσικής και θεωρώ ότι την αγαπάει ισότιμα με το θέατρο. Εχει πει κιόλας ότι αν μπορούσε, θα έκανε περισσότερο όπερα.\nΜΑΝΙΑ. Δεν είχα σκοπό να γράψω για την Επίδαυρο. Ημουν στο Λονδίνο σε άλλα πλάνα. Ο Θάνος με προσέγγισε και μου είπε ότι θέλει ο Χορός να είναι μόνο μουσική, γεγονός που με γοήτευσε. Εχω μια εμμονή με τις γυναικείες φωνές. Κι έτσι αρχίσαμε να αναλύουμε το κείμενο και να ψάχνουμε την ηχητική ψυχογραφία του υλικού. Η λέξη που χαρακτηρίζει αυτό το ψυχογράφημα είναι η «μανία»! Και διαπνέει αυτό το πολύ σκοτεινό έργο του Σοφοκλή. Στη μουσική που έγραψα υπάρχουν όλες οι αναφορές μου: το παγανιστικό στοιχείο, τα μοιρολόγια, η μουσική του 10ου αιώνα, οι γυναικείες φωνές. Μας ενδιαφέρει - τον Θάνο κι εμένα - το υψηλό, η ψυχική ανάταση που βγαίνει μέσα από τον λόγο, από το σώμα, από την εικόνα και τον ήχο. Δεν χρειάστηκε να προσπαθήσω πολύ για να γράψω τραγούδια. Χρειάστηκε να επενδύσω χρόνο. Νομίζω ότι η μουσική μου είχε το στοιχείο της τραγωδίας πριν από την Επίδαυρο: όπως τα μοιρολόγια που έγραψα και παρουσιάστηκαν στη Σκωτία, στην Αγγλία και εδώ στην Ελλάδα είναι ένα είδος τραγωδίας.\nΑΛΗΤΕΙΑ ΚΑΙ ΧΑΡΑ. Με γοητεύει η έκφραση του ανθρώπινου πόνου. Κι αυτό δημιουργεί αντίστιξη με αυτό που είμαι πραγματικά: party animal. Είμαι ένας αλήτης που κυκλοφορεί και δεν φοβάται να πει ότι περνάει καλά. Δεν νιώθω ενοχή. Μ' αρέσουν τα ταξίδια, τα εστιατόρια, διαβάζω, κάνω έρωτα, ζω. Το νόημα είναι η ισορροπία ανάμεσα στις δύο αντίθετες πλευρές μου. Δηλαδή να μπορώ τη μια στιγμή να γράφω ένα κομμάτι κάπου στη Νότια Γαλλία ή στην Πορτογαλία και την άλλη ώρα να χορεύω, να πίνω Καμπάρι και να ξαναγυρνάω από τρελό ξενύχτι και να ξαναγράφω.\nΚΛΑΣΙΚΗ ΜΟΥΣΙΚΗ. Δεν θα μπορούσα να δουλέψω στο θέατρο ως σκηνοθέτης ή ως ηθοποιός επειδή το έργο τους γεννιέται και πεθαίνει εκείνη τη στιγμή. Μιλώντας απολύτως ειλικρινά θα πω ότι γράφοντας μια παρτιτούρα σκέφτομαι πώς θα μπορούσε να «επικοινωνεί» και ύστερα από 200 χρόνια. Εχει λίγο ψώνιο αυτό που λέω και το παραδέχομαι. Ξεκίνησα με φόρα, προσπαθούσα να επικοινωνώ τη δουλειά μου και είχα πολλές τύψεις. Τώρα πια όχι. Η κλασική μουσική έχει σαφώς λιγότερο κοινό. Είναι πιο δύσκολη τέχνη, επειδή δεν αφορά έννοιες ή λέξεις. Μπορείς άνετα να αφαιρεθείς σε ένα θεατρικό έργο και να ξαναμπείς σε αυτό, γιατί θα ακολουθήσεις τα λόγια. Το ίδιο συμβαίνει και στον κινηματογράφο. Στη μουσική αν δεν ακολουθήσεις το βάθος τής ροής της, την έχασες.


“Πυρετός” συσκέψεων Μητσοτάκη με Καραμανλή, Σαμαρά και Μεϊμαράκη | Foninews.gr\nΚυριακάτικη προπόνηση στο ΚΔΣ Μεγαλόπολης για το κλιμάκιο κορασίδων της ΕΚΑΣΚΕΝΟΠ\nΦοροδιαφυγή ή θάνατος!\nΝτουρά, Σκοπιανό κ.ά.\nΟ Καφαντάρης στην εμβληματική ισπανική κοινότητα «Soria»\nΠ. Τατούλης για το Δημογραφικό: Οι άνθρωποι της υπαίθρου διέσωζαν πάντοτε την Ελλάδα!\nΑπέναντι στην κυβέρνηση για το κλείσιμο των στρατοπέδων ο Πέτρος Τατούλης\nΣτο ΦΕΚ η Κοινή Υπουργική Απόφαση (ΚΥΑ) για το επίδομα τέκνων από τον ΟΓΑ\nΣε τροχιά ανάπτυξης η Ελλάδα που το 2019 θα… μοιάζει με άλλη χώρα!\nΣτην… ιστορία από το Μάρτη το στρατόπεδο της Καλαμάτας!\n“Πυρετός” συσκέψεων Μητσοτάκη με Καραμανλή, Σαμαρά και Μεϊμαράκη\nBy on\t 27 Νοεμβρίου 2016 ΠΟΛΙΤΙΚΗ\nΈτοιμος για την εκλογική μάχη δηλώνει ο πρόεδρος της ΝΔ. Ανήσυχος για τα εθνικά θέματα, κορυφώνει τις συναντήσεις με κορυφαία στελέχη του κόμματος. Διαβάστε το ρεπορτάζ του Γιάννη Σαραντάκου από το pagenews.gr για το πώς σχολιάζει η Πειραιώς τη φιλολογία περί επικοινωνίας Καραμανλή-Μαξίμου.\nΝέα σειρά συναντήσεων με τα κορυφαία στελέχη της ΝΔ αναμένεται να έχει μέσα στις προσεχείς ημέρες ο Κυριάκος Μητσοτάκης, προκειμένου να αναλύσει τις τελευταίες εξελίξεις στην χώρα ( οικονομία, διαπραγμάτευση αλλά και τις αναφορές του πρωθυπουργού σε εκλογές), καθώς και την ένταση στο πεδίο των εθνικών θεμάτων.\nΣτην ατζέντα του προέδρου της ΝΔ είναι τα ραντεβού με τους Καραμανλή, Σαμάρα και Μεϊμαράκη, με τους οποίους διατηρεί τακτική επικοινωνία. Οι επαφές αυτές θα πιστοποιήσουν για μια ακόμη φορά το καλό κλίμα, που επικρατεί στις μεταξύ τους σχέσεις το τελευταίο διάσημα και θα εκπέμψουν το μήνυμα της ενότητας της ΝΔ στην κορυφή.\nΩς προς τον κ. Καραμανλή, στελέχη της ΝΔ σημειώνουν ότι ουδέποτε υπήρξε η πρόθεση από μέρους του να διαταραχθεί η ενότητα του κόμματος, ενώ παράλληλα παραπέμπουν στις πρόσφατες δημόσιες τοποθετήσεις του ξαδέλφου του, τομεάρχη υποδομών Κ. Αχ. Καραμανλή ότι “και με τον Καραμανλή και με τον Τσίπρα δεν γίνεται…”. Στενοί συνεργάτες του κ. Μητσοτάκη έλεγαν χθες οτι αυτή η δήλωση ακυρώνει πλήρως την φιλολογία, την οποία ορισμένοι προσπαθούν να προβάλλουν περί δήθεν ανοιχτών διαύλων μεταξύ του πρώην πρωθυπουργού και του Μεγάρου Μαξίμου.\nΣε ό,τι αφορά τον κ. Σαμάρα, στελέχη της Πειραιώς αναφέρουν ότι σε όλες τις δημόσιες τοποθετήσεις του εχει στηρίξει την πολιτική Μητσοτάκη, ενώ πριν απο λίγα 24ωρα ο ίδιος εξαπέλυσε νέα επίθεση στην κυβέρνηση και προσωπικά στον κ, Τσίπρα. “Αυτα έχει η ζωή”, είπε ο κ. Σαμαράς, όταν εκπρόσωποι του Τύπου τον ρώτησαν στην Βουλή για την πορεία της κυβέρνησης Τσίπρα και για τις διαπραγματεύσεις με την τρόικα. Τέλος, για τον κ. Μεϊμαράκη πληροφορίες αναφέρουν ότι έχει πυκνώσει τις επικοινωνίες του με τον πρόεδρο της ΝΔ και μάλιστα υπάρχουν πολλά σημεία σύγκλισης και ως προς την αντιπολιτευτική τακτική της ΝΔ.\nΜε βάση αυτά τα δεδομένα, στη ΝΔ θεωρούν οτι ο κ. Μητσοτάκης είναι έτοιμος να δώσει την εκλογική μάχη, οποτεδήποτε και εάν αυτή γίνει, έχοντας κλείσει οριστικά τα εσωτερικά του μέτωπα και θεωρείται βέβαιο οτι όλα τα ιστορικά στελέχη του κόμματος θα βρεθούν στην πρώτη γραμμή του αγώνα.\nΓιώτα Κοζομπόλη: Παρέμβαση – ομιλία στη Βουλή στο σχέδιο νόμου για τις Ενεργειακές Κοινότητες\nΗχηρό «όχι» από τον Αντώνη Σαμαρά στην χρήση του όρου «Μακεδονία» για το Σκοπιανό


πίσω σελίδες blog: Κωνσταντίνα Κούνεβα\nΤο δρόμο για το αρχείο παίρνει, για τρίτη φορά, η υπόθεση της Κωνσταντίνας Κούνεβα. Για τρίτη φορά αποδεικνύονται ανεπαρκείς οι υποσχέσεις ότι «θα λογοδοτήσουν οι υπεύθυνοι» και «θα βρεθούν οι ένοχοι». Λόγια και ψέματα που λειτουργούν μόνο για τα δελτία των 8. Λες και εκείνοι που βλέπουν, μένουν με την εντύπωση ότι «αφού λένε ότι θα βρεθούν οι ένοχοι, ε, δεν μπορεί, θα βρεθούν…».\nΕκεί, για να θυμίζει την κατάντια των εταιριών καθαρισμού που έχουν ακόμα τις δουλειές στον ΗΣΑΠ, το ΙΚΑ και στις άλλες δημόσιες υπηρεσίες. Ακόμα και στη ΓΣΕΕ ήταν...


Και μετά τον Προαστιακό τι ; - Ενημέρωση Πελοποννήσου\nHome / ΑΡΘΡΟ ΠΑΠΑΔΟΠΟΥΛΟΣ. / ΛΟΥΤΡΑΚΙ / Και μετά τον Προαστιακό τι ;\nΕνημέρωση Πελοποννήσου 11:48:00 π.μ. ΑΡΘΡΟ ΠΑΠΑΔΟΠΟΥΛΟΣ., ΛΟΥΤΡΑΚΙ\nΚαι μετά τον Προαστιακό τι ; Reviewed by Ενημέρωση Πελοποννήσου on 11:48:00 π.μ. Rating: 5


Πως να διαπιστώσεις πότε ο αποθηκευτικός χώρος του Google Photos θα τελειώσει! - Unboxfreak\nΑρχική News Tech News Πως να διαπιστώσεις πότε ο αποθηκευτικός χώρος του Google Photos θα τελειώσει!\nΠως να διαπιστώσεις πότε ο αποθηκευτικός χώρος του Google Photos θα τελειώσει!\nΛίγος χρόνος έχει περάσει μόνο, από τότε που η Google σταμάτησε να δίνει απεριόριστο δωρεάν αποθηκευτικό χώρο και μαζί με την ανακοίνωση, ήρθε και ένα νέο χαρακτηριστικό για να σε βοηθήσει να πάρεις μια εκτίμηση για το πότε ακριβώς θα τελειώσει ο αποθηκευτικός σου χώρος.\nΕιδικότερα, το εργαλείο βρίσκεται στο https://photos.google.com/storage. Μόλις συνδεθείς με τον Google λογαριασμό σου, θα σου παρουσιάσει το χρονικό διάστημα που απομένει μέχρι να γεμίσει πλήρως ο χώρος. Το εργαλείο σου δείχνει πόσος χώρος χρησιμοποιείται από φωτογραφίες και videos αλλά και πόσο χώρος καταλαμβάνεται από άλλα προσόντα, όπως το Google Drive και το Gmail. Αν και δεν διευκρινίζεται, αν οι υπολογισμοί της Google βασίζονται σε uploads στο Photos ή στο Drive.\nΠροηγούμενο άρθρο“Τεράστια” η κάμερα του iPhone 12 Pro Max – φωτογραφία -video\nΕπόμενο άρθροΟι διάφορες πολιτικές ενημέρωσης στο Android πληγώνουν την πλατφόρμα!